cyanic-selkie/wikianc huggingface dataset:
ഡാനിഷ് സാഹിത്യം
സുവർണ്ണ കാലഘട്ടം
പരമ്പരാഗത സാഹിത്യ പ്രമേയങ്ങളിൽ സാമൂഹിക-രാഷ്ട്രീയ- മാനസിക പ്രശ്നങ്ങൾക്ക് പ്രാധാന്യം നൽകി പത്തൊൻപതാം ശതകത്തിൽ കൃതികൾ രചിച്ചവരാണ് ജെൻസ് പീറ്റർ, ജാക്വേബ് സെൻ, ഹെർമൻബാങ്, ഹെന്റിക് പൊൻറ്റോപ്പിഡൻ എന്നീ സാഹിത്യകാരന്മാർ. ഹാൻസ്ക്രിസ്റ്റി ഈ കാലഘട്ടത്തിലെ യൂറോപ്യൻ സംസ്കാരം പൂർണമായി അപഗ്രഥനം ചെയ്തു.
ഇരുപതാം നൂറ്റാണ്ട്
നോബൽ പ്രൈസ് ജേതാവായ വിജെൻസെൻ, ഡാനിഷ് ഐതിഹാസിക ചരിത്ര നോവലുകൾ സംഭാവന ചെയ്ത് ഡാനിഷ് സാഹിത്യ രംഗം സമ്പന്നമാക്കി. ദ് ലോങ് ജേർണി (1908-1922), ദ് ഫാൾ ഒഫ് ദ് കിങ് (1900-1901) എന്നിവ ഉദാഹരണങ്ങളാണ്. മാർട്ടിൻ ആൻഡേഴ്സൺ (1906-10), പെല്ലെ ദ് കോൺകറ്റിലും ഡിറ്റേ (1917-21), ചൈൽഡ് ഒഫ് മാനിലും ഒരു സാധാരണ ഡാനിഷ് തൊഴിലാളിയെ സഹതാപപൂർവം ചിത്രീകരിച്ചു. ഒന്നാം ലോകയുദ്ധാനന്തരം അനുഭവപ്പെട്ട നിരാശയും അസ്വസ്ഥതയും റ്റോം ക്രസ്റ്റൺസൺ തന്റെ പ്രശസ്ത കൃതിയായ ഹാവോക് (1930) ൽ പ്രതിപാദ്യ വിഷയമാക്കി. ശോകാത്മകവും എന്നാൽ പരിഹാസം കലർന്നതുമായ സാമൂഹിക വിഷയങ്ങളാണ് പരാമർശിച്ചത്. സെവൻ ഗോഥിക് ടെയിൽസ് (1934) പോലെ മൗലിക പ്രമേയങ്ങൾ ഉൾക്കൊള്ളുന്ന ചെറുകഥകൾ രചിച്ച് ഐസക് ഡിനേസെൻ (കരേൺ ബ്ലിക്സൺ) ഡാനിഷ് സാഹിത്യരംഗം സമ്പുഷ്ടമാക്കി. ക്രിസ്തീയ വിശ്വാസങ്ങളും മനുഷ്യസഹജമായ ഇച്ഛാശക്തിയും തമ്മിലുള്ള സംഘട്ടനം വ്യക്തമാക്കുന്ന നാടകങ്ങളാണ് രണ്ടാം ലോകയുദ്ധകാലത്ത് കാജ് മങ്ക് രചിച്ചത്. ഗ്രാമീണ ജീവിതത്തിലെ പ്രാചീന-ആധുനിക പ്രവണതകൾ തമ്മിലുള്ള വൈപരീത്യം വെളിപ്പെടുത്തുന്ന നോവലുകൾ മാർട്ടിൻ എ. ഹാൻസെന്റെ സംഭാവനകളാണ്. മതപരവും തത്ത്വജ്ഞാനപരവുമായ പ്രശ്നങ്ങൾ ഉൾക്കൊള്ളുന്ന നോവലാണ് ഇദ്ദേഹത്തിന്റെ ദ ലയർ (1950).
യുദ്ധാനന്തര കാലഘട്ടം
യുദ്ധാനന്തര കാലഘട്ടത്തിൽ ക്ലനസ് റിഫ്ബ്ജെർഗ്, ലെയ്ഫ് പാണ്ടുരോ എന്നീ സാഹിത്യകാരന്മാരുടെ ശ്രമഫലമായി ഡാനിഷ് സാഹിത്യം വളരയേറെ വികാസം പ്രാപിച്ചു. സമൃദ്ധി നിറഞ്ഞ നാഗരിക ജീവിതത്തിന്റെ ന്യൂനതകൾ ഇവർ പരാമർശവിഷയമാക്കി. ആധുനികവും ചരിത്രപരവുമായ പ്രമേയങ്ങളാണ് എച്ച്. സി. ബ്രാനറും തോർകിൽസ് ഹാൻസും ചർച്ചാ വിഷയമാക്കിയത്. 1960-കളിലെ രചനകളിൽ രാഷ്ട്രീയഛായ പ്രബലപ്പെട്ടു. 1970-ൽ പെണ്ണെഴുത്തിന്റെ ഒരു വിസ്ഫോടനം തന്നെ ഉണ്ടായി. എൽസ ഗ്രസ്, സൂസന്നേ ബ്രോഗർ, ഉള്ള ഡഹലെറൂവ്, ഡയടിയർ മോർച് ആദിയായവർ ഈ രംഗത്ത് പ്രവർത്തിച്ചവരിൽ പ്രമുഖരാണ്.
ടോവ് ഡൈറ്റ്ലെവ്സെൻ (1917–1976) പ്രമുഖനായൊരു കവിയും, നോവലെഴുത്തുകാരിയും, ഉപന്യാസരചയിതാവും ചെറുകഥാകാരിയുമായിരുന്നു. ഡെന്മാർക്കിൽ ഏറ്റവും വായിക്കപ്പെട്ട എഴുത്തുകാരിൽ ഒരാളായിരുന്നു ഡൈറ്റ്ലെവ്സെൻ. കോപ്പൻഹേഗനിലെ ദരിദ്രമേഖലകളിലെ താമസത്തിന്റെയും തന്റെ സ്വകാര്യജീവിതത്തിന്റെയും സത്യസന്ധവും തുറന്നതുമായ വിവരണത്തിന് പ്രശസ്തയാണിവർ. 1940-കൾ മുതൽ 1976-ലെ ആത്മഹത്യ വരെ ഇവരുടെ സാഹിത്യജീവിതം തുടർന്നു. ഡൈറ്റ്ലെവ്സെന്റെ പ്രശസ്തമായ കൃതികളിൽ ആത്മകഥാപരമായ നോവൽ ബാൺഡൊമ്മെൻസ് ഗാഡെ (ചൈൽഡ്ഹുഡ്സ് സ്ട്രീറ്റ് - 1943); കണിശമായ സത്യസന്ധത കാണിക്കുന്ന ഓർമ്മക്കുറിപ്പായ ഡെറ്റ് ടിഡ്ലിജ് ഫോറാർ (ഏർലി സ്പ്രിംഗ്- 1976) എന്നിവയുൾപ്പെടും.
ക്ലൗസ് റിഫ്ബ്ജെർഗ് (1931-ൽ ജനനം) 100-ൽ പരം നോവലുകളും കവിതകളും ചെറുകഥകളും ടെലിവിഷൻ തിരക്കഥകളും എഴുതിയിട്ടുണ്ട്. ഇദ്ദേഹത്തിന്റെ കൃതികളിൽ ഇംഗ്ലീഷിലേയ്ക്ക് മൊഴിമാറ്റം ചെയ്യപ്പെട്ടവയിൽ വിറ്റ്നസ് റ്റു ദി ഫ്യൂച്ചർ, വാർ എന്നിവയുൾപ്പെടുന്നു. "ഡെൻ ക്രോണിസ്കേ ഉസ്കിൽഡ്" (ക്രോണിക് ഇന്നസെൻസ്) (1958) എന്ന ഇദ്ദേഹത്തിന്റെ നോവൽ വ്യക്തിത്വവികാസവും ലൈംഗികതയും സംബന്ധിച്ച പ്രശ്നങ്ങൾ നേരിട്ട ഒരു തലമുറയെപ്പറ്റിയാണ്. ഇതിലൂടെ റിഫ്ബ്ജെർഗ് 'പേരുദോഷമുള്ള' എഴുത്തുകാരൻ എന്ന തരത്തിൽ പ്രശസ്തി നേടുകയുണ്ടായി. ഈ നോവൽ ഇപ്പോൾ ഒരു പ്രധാന സാഹിത്യകൃതിയായാണ് കണക്കാക്കപ്പെടുന്നത്. കൗമാരത്തെപ്പറ്റിയുള്ള പ്രമേയം ആദ്യമായി ഇദ്ദേഹം അവതരിപ്പിച്ചത് ഈ കൃതിയിലാണ്. ഇതേ പ്രമേയം ഇദ്ദേഹത്തിന്റെ പല കൃതികളിലും വീണ്ടും വരുന്നുണ്ട്.
ഡാൻ ട്യൂറൽ (1946–1993) ധാരാളം കൃതികൾ രചിച്ചിട്ടുള്ളയാളാണ്. ഇദ്ദേഹമെഴുതിയ12 കുറ്റാന്വേഷണനോവലുകളാണ് ഏറ്റവും പ്രശസ്തം. 1981-ലാണ് ഇതിലാദ്യത്തേതായ മോർഡ് ഇ മോർകെറ്റ് (ഇരുട്ടിലെ കൊലപാതകം) പ്രസിദ്ധീകൃതമായത്. അവസാനത്തേതായ മോർഡ് ഇ സാൻ ഫ്രാൻസിസ്കോ (സാൻ ഫ്രാൻസിസ്കോയിലെ കൊലപാതകം) 1990-ൽ പുറത്തുവന്നു. വളരെ വികാരാത്മകമായ ആത്മകഥാസ്പർശമുള്ള നോവലും ഇദ്ദേഹം എഴുതിയിട്ടുണ്ട് - വാങ്കേഡ് ബില്ലേഡെർ (ഇമേജസ് ഓഫ് വാങ്കേഡ്) (1975). ധാരാളം ആധുനിക കവിതകളൂടെ സമാഹാരങ്ങളും ഇദ്ദേഹം പുറത്തിറക്കിയിട്ടുണ്ട്.
ലൈഫ് ഡേവിഡ്സൻ (1950-ൽ ജനനം) പ്രധാനമായും സ്പെയിനിലും റഷ്യയിലും ഡെന്മാർക്ക്സ് റേഡിയോയുടെയും കുറേ ഡാനിഷ് പത്രങ്ങളുടേയും സ്വതന്ത്ര പത്രലേഖകനായാണ് ജോലി ചെയ്തിട്ടുള്ളത്. ഇപ്പോൾ അദ്ദേഹം സംഭ്രമജനകമായ കൃതികൾ രചിച്ചിട്ടുള്ള എഴുത്തുകാരനായാണ് പ്രധാനമായും അറിയാപ്പെടുന്നത്. കിഴക്കൻ യൂറോപ്പുമായി ബന്ധപ്പെട്ട ചാരവൃത്തിയുമായി ബന്ധപ്പെട്ട കഥകളാണ് മിക്കവയും പറയുന്നത്. 1984-ൽ ആദ്യ കൃതി പ്രസിദ്ധീകരിച്ചതിനെത്തുടർന്ന് എട്ടു കൃതികൾ പുറത്തുവന്നു, ഇവയെല്ലാം ഡെന്മാർക്കിലും തർജ്ജമയിലൂടെ മറ്റു രാജ്യങ്ങളിലും പ്രശസ്തമായി. ഇംഗ്ലീഷിലേയ്ക്ക് തർജ്ജമ ചെയ്യപ്പെട്ട കൃതികളിൽ "റഷ്യൻ സിംഗർ" (ഡെൻ റുസ്സിസ്കെ സാങെരിൻഡെ 1988), "ദി സെർബിയൻ ഡേൻ" (ഡെൻ സെർബിൻസ്കെ ഡാൻസ്കെർ 1996), "ലൈംസ് ഫോട്ടോഗ്രാഫ്" (ലൈംസ് ബില്ലെഡെ 1998) എന്നിവയും പെടും. ഇവയെല്ലാം ചലച്ചിത്രങ്ങളാക്കപ്പെട്ടിട്ടുണ്ട്. 2008-ൽ പ്രസിദ്ധീകരിച്ച അദ്ദേഹത്തിന്റെ കൃതി പ ഉദ്കിഗ് എഫ്റ്റെർ ഹെമിംഗ്വേ ("ഹെമിങ്‌വേയ്ക്കായുള്ള അവേഷണം ക്യൂബയിൽ നടക്കുന്ന ചാരവൃത്തിയുടെ കഥയാണ്.
ജാൺ റോയിട്ടർ (1950-ൽ ജനനം) പ്രത്യേകിച്ച് ബാലസാഹിത്യത്തിൽ പേരെടുത്ത എഴുത്തുകാരനാണ്. ഇദ്ദേഹത്തിന്റെ പല കഥകളും ചലച്ചിത്രങ്ങളാക്കപ്പെട്ടിട്ടുണ്ട്. "സാപ്പ" (1977), "ബസ്റ്റേഴ്സ് വെർഡൻ" (ബസ്റ്റേഴ്സ് വേൾഡ്) (1979). എന്നിവ ഉദാഹരണം. ഇദ്ദേഹത്തിന്റെ മിക്ക കഥകളും 1950-കളിലെയും 1960-കളിലെയും കോപ്പൻഹേഗനിലാണ് നടക്കുന്നത്. ഇംഗ്ലീഷിലേയ്ക്ക് തർജ്ജമ ചെയ്യപ്പെട്ട കൃതികളിൽ "ദി ബോയ്സ് ഫ്രം സെന്റ് പെട്രി" (ഡ്രെൻഗെനെ ഫ്രാ സാൻക്റ്റ് പെട്രി) (1991), "ദി റിംഗ് ഓഫ് ദി സ്ലേവ് പ്രിൻസ്" (പ്രിൻസ് ഫൈസൽസ് റിംഗ്) (2000). എന്നിവയുൾപ്പെടുന്നു.
പീറ്റർ ഹോഗ് (1957-ൽ ജനിച്ചു) തന്റെ സാഹിത്യ ജീവിതം തുടങ്ങിയത് 1988 ൽ പ്രസിദ്ധീകരിച്ച ഫോർസ്റ്റില്ലിങ് ഓം ഡെറ്റ് ടൈവെൻഡെ ആർഹൺഡ്രെഡെ (ഡാനിഷ് സ്വപ്നങ്ങളുടേ ചരിത്രം) എന്ന കൃതിയോടേയാണ്. ഇതിലെ കഥാപാത്രങ്ങൾ ഡെന്മാർക്ക് ഒരു ആധുനിക സൗഖ്യരാഷ്ട്രത്തിലേയ്ക്ക് മാറുന്നതിൽ പങ്കുവഹിക്കുന്നുണ്ട്. '1992-ൽ പ്രസിദ്ധീകരിച്ച ഫ്രോകെൻ സ്മില്ലാസ് ഫോർണെമ്മെൽസെ ഫോർ സ്നെ (ഇംഗ്ലീഷ്: സ്മില്ലാസ് സെൻസ് ഓഫ് സ്നോ) എന്ന കൃതിയാണ് ഇദ്ദേഹത്തിന് മുന്നിലേയ്ക്കുള്ള വഴി തുറന്നത്. 1997-ൽ ഇതൊരു ചലച്ചിത്രമായി മാറ്റപ്പെട്ടു. ഒരു കെട്ടിടത്തിനു മുകളിൽ നിന്ന് മഞ്ഞിലേയ്ക്ക് വീണുമരിച്ച ഒരു കുട്ടിയുടെ മരണത്തെ സംബന്ധിച്ച ദുരൂഹത നീക്കാൻ സ്മില്ല എന്ന ഗ്രീൻലാന്റ്വാസി സഹായിക്കുന്നതാണ് കഥ. ഡെ മാസ്കെ എഗ്നെഡെ (ബോർഡർലൈനേഴ്സ്) (1994); ക്വിൻഡെൻ ഓഗ് ആബെൻ (ദി വുമൻ ആൻഡ് ദി ഏപ് (1996); ഡെൻ സ്റ്റില്ലെ പൈഗെ (ദി ക്വയറ്റ് ഗേൾ) (2007) എന്നിവയും അദ്ദേഹത്തിന്റെ പ്രശസ്തമായ കൃതികളിൽ പെടും.
ജെൻസ് ക്രിസ്ത്യൻ ഗ്രോൺഡാൾ (1959-ൽ ജനനം) 1985 ലാണ് തന്റെ സാഹിത്യ ജീവിതം തുടങ്ങിയത്. 1998-ലെ ലൂക്ക എന്ന കൃതിയോടെ പ്രശസ്തിയിലേയ്ക്കുയർന്നു. പല പ്രായങ്ങളിലുള്ള ആൾക്കാർ തമ്മിലുള്ള അവിഹിതബന്ധത്തിനെപ്പറ്റിയുള്ള ഗ്രോൺഡാളിന്റെ മനഃശാസ്ത്രപരമായ ഉൾക്കാഴ്ച്ച ഇദ്ദേഹത്തെ വളരെയേറെ പ്രശംസ ലഭിച്ച എഴുത്തുകാരനാക്കി. ടാവ്ഷെഡ് ഇ ഒക്ടോബർ (ഒക്ടോബറിലെ നിശ്ശബ്ദത) (1996), വിർജീനിയ (2000), എറ്റ് ആൻഡെറ്റ് ലിസ് (മാറ്റംവരുത്തപ്പെട്ട പ്രകാശം) (2002). എന്നിവയുൾപ്പെടെ ഇദ്ദേഹത്തിന്റെ പല പുസ്തകങ്ങളും ഇംഗ്ലീഷിലേയ്ക്ക് മൊഴിമാറ്റം ചെയ്തിട്ടുണ്ട്.
വർത്തമാനകാലത്തെ ജനപ്രീയരായ മറ്റ് എഴുത്തുകാരിൽ ചിലരുടെ പേരുകൾ താഴെക്കൊടുക്കുന്നു:
കാൽപ്പനികത
ജർമനിയിൽ നിന്നാണ് കാല്പനികതാവാദം ഇവിടെ എത്തിയത്. എന്നാൽ, ഡെൻമാർക്കിലെ കാല്പനികത മൗലികമായി വ്യത്യസ്തമാണ്. ആദം ഒയ് ഹ്ലെൻഷ് ലാഗറിന്റെ നേതൃത്വത്തിലാണ് കാല്പനികത ഇവിടെ ശക്തിപ്പെട്ടത്. ഇതിഹാസങ്ങളും ഭാവഗീതങ്ങളും സംഗീത നാടകങ്ങളും ദുരന്തനാടകങ്ങളും ഇദ്ദേഹം രചിക്കുകയുണ്ടായി. ഫ്രെഡറിക് പലുഡൻമുള്ളർ, ജോൺ ലുഡ്വിഗ് ഹെയ്ബെർഗ് എന്നിവർ ഒസ് ഹ്ലെൻഷ് ലാഗനിന്റെ സമകാലികരാണ്. മതശാസ്ത്രജ്ഞരായ എൻ. എഫ്. എസ്. ഗ്രണ്ട്ത് വിഗ് ഒരു വിദ്യാഭ്യാസ പരിഷ്കർത്താവ് മാത്രമായിരുന്നില്ല, കെട്ടുകഥകൾ, ഉപന്യാസങ്ങൾ എന്നിവ രചിക്കുന്നതിൽ അതീവ നിപുണനുമായിരുന്നു. തദ്ദേശവാസിയായ സ്റ്റീൻസെൻ ബ്ലിഷർ, ജൂട്ടലാൻഡ് എന്നിവർ തരിശുഭൂമിയിലെ പ്രകൃതി ദൃശ്യങ്ങളും ഭാഷാഭേദവും പഠനവിധേയമാക്കി. കാല്പനിക കഥകൾ രചിച്ച് ലോകസാഹിത്യത്തിൽ തന്നെ പ്രസിദ്ധി നേടിയ ഡെൻമാർക്കിലെ പ്രഥമ സാഹിത്യകാരനാണ് ഹാൻസ് ക്രിസ്ത്യൻ ആൻഡേഴ്സൺ.
ഇന്നത്തെ സ്ഥിതി
2002-ൽ മൊത്തം 3 കോടി പുസ്തകങ്ങൾ (ജനസംഖ്യയുടെആറിരട്ടി) ഡെന്മാർക്കിൽ വിറ്റഴിയുകയുണ്ടായി. ഇതിൽ 20% ഇംഗ്ലീഷ് പുസ്തകങ്ങളായിരുന്നുവത്രേ. 2009-ലെ കണക്കുകൾ കാണിക്കുന്നത് മറ്റു വിഭാഗങ്ങളിലെപ്പോലെ പുസ്തകവിൽപ്പനയും 9.1% ഇടിവു നേരിട്ടുവെന്നാണ്. അവസാന ക്വാർട്ടറിൽ 5.8% ഇടിവു മാത്രമായി ഇത് കുറഞ്ഞുവത്രേ. ഈ കണക്കുകൾ പൊതുവുമേഖലയെയും സ്വകാര്യമേഖലയെയും കണക്കിലെടുക്കുന്നുണ്ട്. സ്കൂളുകളിലേയ്ക്കുള്ള പുസ്തകവിൽപ്പനയിലും അത്ഭുതാവഹമായ ഇടിവുണ്ടായിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഡാനിഷ് സാഹിത്യം
ധൻരാജ് പിള്ള
ധൻരാജ് പിള്ള (മറാഠി: धनराज पिल्लै, തമിഴ്:தன்ராஜ் பிள்ளை, ജനനം ജൂലൈ 1968) ഒരു ഇന്ത്യൻ ഹോക്കി താരമാണ്. അദ്ദേഹം മുൻ ഇന്ത്യൻ ദേശീയ ടീം ക്യാപ്റ്റനായിരുന്നു.നിലവിലെ ഇന്ത്യൻ ഹോക്കി ടീം മാനേജരാണ്.കൂടാതെ ഇന്ത്യൻ ഹോക്കി ഫെഡറേഷൻ അഡ്‌ഹോക്ക് കമ്മിറ്റി അംഗവുമാണ്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ വർഗ്ഗം:1968-ൽ ജനിച്ചവർ വർഗ്ഗം:ലോക സീരീസ് ഹോക്കി താരങ്ങൾ
കിഷു
ഇടത്തരം വലിപ്പമുള്ള ഒരിനം നായ ജനുസാണ് കിഷു. ജപ്പാനിൽ ആണ് ഇവ ഉരുത്തിരിഞ്ഞിടുള്ളത്. ജപ്പാനിലെ കിഷു എന്ന സ്ഥലത്താണ് ഇവയുടെ പുർവ്വികർ ഉരുത്തിരിഞ്ഞത്. കിഷു കെൻ, കിഷു ഇനു എന്നി പെരുകളിലും ഇവ അറിയപ്പെടുന്നു.
ശരീരപ്രകൃതി
17 മുതൽ 22 ഇഞ്ച് വരെ ഉയരമുള്ള ഇവയ്ക്ക് 30 മുതൽ 60 പൗണ്ട് വരെ ഭാരം കാണാറുണ്ട്. വെള്ള നിറത്തിലുള്ള രോമമാണ് സാധാരണയായി ഇവയ്ക്ക് കണ്ടു വരാറുള്ളത്. വെളുപ്പ്, ചുവപ്പ്, കറുപ്പ് & തവിട്ട് (NIPPO മാത്രം) എന്നിവയാണ് സ്വീകാര്യമായ ഷോ നിറങ്ങൾ.
ബാഹ്യ ലിങ്കുകൾ
വർഗ്ഗം:നായ ജനുസ്സുകൾ
മലയ് ഭാഷ
ബ്രൂണെയ്, ഇന്തൊനേഷ്യ, മലേഷ്യ ,സിംഗപ്പൂർ എന്നിവിടങ്ങളിൽ സംസാരിക്കപ്പെടുന്ന ഭാഷയണ് മലയ് ഭാഷ (Malay ; Bahasa Melayu بهاس ملايو) ആസ്ട്രോനേഷ്യൻ ഭാഷാഗോത്രത്തിൽ ഉൾപ്പെടുന്ന ഒരു ഭാഷയാണിത്. 29 കോടിയോളം ആൾക്കാർ ഈ ഭാഷ് സംസാരിക്കുന്നു
അവലംബം
വർഗ്ഗം:മലയ് ഭാഷ
ഫൈകസ് ഓറിയ
ഫൈകസ് ഓറിയ, സാധാരണയായി ഫ്ലോറിഡ സ്ട്രാങ്‌ലർ ഫിഗ് (അല്ലെങ്കിൽ സ്ട്രാങ്‌ലർ ഫിഗ്), ഗോൾഡൻ ഫിഗ്, അല്ലെങ്കിൽ ഹിഗുറോൺ, മൊറേസി കുടുംബത്തിലെ ഒരു വൃക്ഷമാണ്, യുഎസ് സംസ്ഥാനമായ ഫ്ലോറിഡ, വടക്കു പടിഞ്ഞാറൻ കരീബിയൻ, തെക്ക് മെക്സിക്കോ, മധ്യ അമേരിക്ക, തെക്ക് പനാമ എന്നിവിടങ്ങളിലെ തദ്ദേശവാസിയാണ്. 1846-ൽ ഇംഗ്ലീഷ് സസ്യശാസ്ത്രജ്ഞനായ തോമസ് നട്ടാൽ ആണ് ഓറിയ എന്ന പ്രത്യേക നാമം പ്രയോഗിച്ചത്.
ഫൈകസ് ഓറിയ ഒരു സ്ട്രാങ്‌ലർ ഫിഗ് ആണ്. ഈ ഗ്രൂപ്പിന്റെ അത്തിപ്പഴത്തിൽ, തൈകൾ എപ്പിഫൈറ്റായി ജീവിക്കുകയും അതിന്റെ വേരുകൾ ഭൂമിയുമായി സമ്പർക്കം സ്ഥാപിക്കുകയും ചെയ്യും വരെ വിത്ത് മുളയ്ക്കുന്നത് സാധാരണയായി ഒരു ആതിഥേയ വൃക്ഷത്തിന്റെ മേലാപ്പിലാണ്. അതിനുശേഷം, അത് വലുതാകുകയും അതിന്റെ ആതിഥേയവൃക്ഷത്തെ ഞെരിക്കുകയും ചെയ്യുന്നു. ഒടുവിൽ അത് സ്വയം ഒരു സ്വതന്ത്ര വൃക്ഷമായി മാറുന്നു. മരം 30 മീറ്റർ (100 അടി) ഉയരത്തിൽ വരെ എത്തുന്നു. എല്ലാ ഫൈക്കസുകളെയും പോലെ, ഇതിന് ഫിഗ് വാസ്പുമായി ഒരു പരസ്പരബന്ധമുണ്ട്: ഫൈക്കസ് ഫിഗ് വാസ്പിനാൽ മാത്രം പരാഗണം നടക്കുന്നു. ഫൈക്കസ് പൂക്കളിൽ ഫിഗ് വാസ്പിനാൽ മാത്രമേ പുനരുൽപാദനം നടത്താൻ കഴിയൂ. സമൂഹ വനങ്ങൾ, പക്ഷികൾ, സസ്തനികൾ, ഉരഗങ്ങൾ, അകശേരുക്കൾ എന്നിവയിലെ എപ്പിഫൈറ്റുകൾ ഉൾപ്പെടെയുള്ള ഉഷ്ണമേഖലാ ജീവിത രൂപങ്ങൾക്ക് ഈ വൃക്ഷം ആവാസ വ്യവസ്ഥയും ഭക്ഷണവും പാർപ്പിടവും നൽകുന്നു. പരമ്പരാഗത വൈദ്യശാസ്ത്രത്തിലും ലിവ് ഫെൻസിംഗിനും അലങ്കാരമായും ബോൺസായിയായും എഫ്. ഓറിയ ഉപയോഗിക്കുന്നു.
അൽഗൊരിതം
thumb|180px|right|അൽഗൊരിതം ചിത്രീകരിക്കാൻ ഫ്ലോചാർട്ട് ഉപയോഗിക്കാം ഏതെങ്കിലും ഒരു പ്രശ്നത്തിന്റെ നിർദ്ധാരണത്തിന്‌ ഉപയോഗിക്കുന്ന നിശ്ചിതമായ ക്രിയകളുടെ ശ്രേണിയാണ്‌ അൽഗൊരിതം അഥവാ നി൪ദ്ധരണി. സാധാരണ ജീവിതത്തിൽ നാം ചെയ്യാറുള്ള കാര്യങ്ങൾ ചെയ്യാനാവശ്യമായ ക്രിയകളെ സൂചിപ്പിക്കാൻ ഈ പദം ഉപയോഗിക്കാം. ഉദാഹരണമായി, പാചകവിധി ഒരു അൽഗൊരിതമാണ്‌. എങ്കിലും ഗണിതം, കംപ്യുട്ടർ ശാസ്ത്രം എന്നിവയിലെ പ്രശ്നനിർദ്ധാരണരീതിയാണ്‌ സാധാരണയായി ഈ പദം കൊണ്ട് വിവക്ഷ.
ഇന്ത്യൻ ഗണിതശാസ്ത്രത്തെ അറബ് ലോകത്തും അങ്ങനെ പാശ്ചാത്യലോകത്തും എത്തിക്കുന്നതിൽ പ്രധാന പങ്കു വഹിച്ച പേർഷ്യൻ ജ്യോതിശാസ്ത്രജ്ഞനും ഗണിതശാസ്ത്രജ്ഞനുമായ അൽ-ഖവാരിസ്മിയുടെ പേരിൽ നിന്നാണ്‌ അൽഗൊരിതം എന്ന വാക്കിന്റെ ഉദ്ഭവം. ഇതിനെ മലയാളത്തിൽ ക്രിയാക്രമം എന്നും വിശേഷിപ്പിക്കാവുന്നതാണ്.
ഗണനപരമായ സങ്കീർണ്ണത
ഒരു അൽഗൊരിതം പൂർത്തിയാകാനെടുക്കുന്ന സമയത്തിന്റെ അളവുകോലാണ്‌ അതിന്റെ ഗണനസങ്കീർണ്ണത (Computational complexity). ഗണന സങ്കീർണ്ണത കുറഞ്ഞ അൽഗൊരിതങ്ങളാണ്‌ കുറവ് സമയം കൊണ്ട് പൂർത്തിയാകുക. ഉദാഹരണമായി, സംഖ്യകളെ ഊർദ്ധ്വശ്രേണിയിൽ ക്രമീകരിക്കാനുപയോഗിക്കുന്ന അൽഗൊരിതങ്ങളാണ്‌ ബബിൾ സോർട്ട്, മെർജ് സോർട്ട് എന്നിവ. ഇവയിൽ ബബിൾ സോർട്ടിന്റെ ഗണന സങ്കീർണ്ണത O(N^2) ഉം മെർജ് സോർട്ടിന്റേത് ആണ്‌. ഗണനപരമായ സങ്കീർണ്ണത കുറഞ്ഞ മെർജ് സോർട്ട് ആണ്‌ കൂടുതൽ വേഗത്തിൽ സംഖ്യകളെ ക്രമീകരിക്കുക.
ഫ്ലോചാർട്ട്
അൽഗോരിതത്തിന്റെ ചിത്രരൂപത്തിലുള്ള പ്രതിനിധാനമാണ് ഫ്ലോചാർട്ട്.അൽഗൊരിതത്തിലെ ഘട്ടങ്ങളും തീരുമാനപ്രക്രിയകളും ചിത്രീകരിക്കാൻ ഫ്ലോചാർട്ട് ഉപയോഗിക്കാം. അൽഗൊരിതത്തിലെ ഘട്ടങ്ങൾ ബോക്സുകളായും ഒരു ഘട്ടത്തിൽ നിന്ന് മറ്റൊരു ഘട്ടത്തിലേക്കുള്ള നീക്കങ്ങൾ ശരചിഹ്നങ്ങളായുമാണ്‌ ചിത്രീകരിക്കുക. എളുപ്പത്തിൽ അൽഗൊരിതം  മനസ്സിലാക്കാൻ ഇത് സഹായിക്കുന്നു. എങ്കിലും സങ്കീർണ്ണമായതും ഏറെ ഘട്ടങ്ങളും തീരുമാനപ്രക്രിയകളുള്ളതുമായ അൽഗൊരിതങ്ങളെ ചിത്രീകരിക്കാൻ ഇവ അപര്യാപ്തമാണ്‌.
സ്യൂഡോകോഡ്
ഒരു പ്രത്യേക പ്രോഗ്രാമിംഗ് ഭാഷ ഉപയോഗിക്കാതെയുള്ള അൽഗൊരിതത്തിന്റെ വിശദീകരണമാണ്‌ സ്യൂഡോകോഡ്. ഇത് കം‌പ്യൂട്ടർ ഉപയോഗത്തിനല്ല - വായിക്കുന്നവർക്ക് അൽഗൊരിതം മനസ്സിലാകാനാണ്‌ ഉപയോഗിക്കുക
ഉദാഹരണം
a,b,c എന്നീ സംഖ്യകളിൽ ഏറ്റവും വലുത് ഏത് എന്ന് കണ്ടെത്താനുള്ള അൽഗൊരിതത്തിന്റെ സ്യൂഡോകോഡ്
1. b ആണ്‌ a യെക്കാൾ വലുത് എങ്കിൽ പടി 5 ലേക്ക് പോകുക 2. c ആണ്‌ a യെക്കാൾ വലുത് എങ്കിൽ പടി 8 ലേക്ക് പോകുക 3. a ആണ്‌ ഏറ്റവും വലുത് 4. നിർത്തുക 5. c ആണ്‌ b യെക്കാൾ വലുത് എങ്കിൽ പടി 8 ലേക്ക് പോകുക 6. b ആണ്‌ ഏറ്റവും വലുത് 7. നിർത്തുക 8. c ആണ്‌ ഏറ്റവും വലുത് 9. നിർത്തുക
വ്യഞ്ജന
ശബ്ദത്തിന്റെ അർഥജനകമായ മൂന്നു വ്യാപാരങ്ങളിൽ ഒന്നാണ് വ്യഞ്ജന. ഭാരതീയാർഥവിജ്ഞാനമനുസരിച്ച്, വാച്യാർഥം അഥവാ രൂഢാർഥം വെളിപ്പെടുത്തുന്ന 'അഭിധ', ലാക്ഷണികാർഥം ദ്യോതിപ്പിക്കുന്ന 'ലക്ഷണ', വ്യംഗ്യാർഥം അഭിവ്യഞ്ജിപ്പിക്കുന്ന 'വ്യഞ്ജന' എന്നീ മൂന്ന് ശബ്ദവ്യാപാരങ്ങളാണുള്ളത്. ലക്ഷണാവ്യാപാരവും വ്യഞ്ജനാവ്യാപാരവും ശബ്ദത്തിന് വാച്യാതീതമായ അർഥദ്യോതനശേഷിയും സൗകുമാര്യവും നൽകുന്നു.
വ്യഞ്ജനാവ്യാപാരം
ശബ്ദത്തിന് അഥവാ വാചകത്തിന് അഭിധ, ലക്ഷണ, വ്യഞ്ജന എന്ന് മൂന്ന് വ്യാപാരങ്ങളാണ് പ്രസിദ്ധമായുള്ളത്. ഒരു പദത്തിന്റെ നിയതമായ അർഥത്തെ സ്വീകരിച്ചുലഭിക്കുന്ന അർഥമാണ് അഭിധ. കാവ്യഭിന്നമായ വ്യവഹാരങ്ങളിലെല്ലാം വാച്യാർഥത്തെ അനാവരണം ചെയ്യുന്ന വ്യാപാരമാണിത്. അഭിധാവ്യാപാരം അസംഗതമാകുന്ന ചില ശബ്ദപ്രയോഗങ്ങൾ ലക്ഷണാവ്യാപാരത്തിന് സാംഗത്യമേകുന്നു. 'ഗംഗയിലെ കുടിൽ' എന്ന പ്രയോഗത്തെ ലക്ഷണാവ്യാപാരം മുഖേന അർഥം ലഭിക്കേണ്ട ഒരു പ്രയോഗമായി ആലങ്കാരികന്മാർ അവതരിപ്പിക്കുന്നു. ഗംഗയിൽ കുടിൽ അസംഗതമാവുകയും ഗംഗാതീരത്തെ കുടിൽ എന്നാണ് ലക്ഷ്യമെന്നറിയുകയും ചെയ്യുന്നു. ഇത് ലാക്ഷണികാർഥമാണ്. ഗംഗാതീരത്തെ കുടിൽ എന്നു പറയാതെ ഗംഗയിലെ കുടിൽ എന്നു പറഞ്ഞത് അവിടത്തെ ശീതളിമ, പാവനത്വം തുടങ്ങിയവ വ്യഞ്ജിപ്പിക്കുന്നതിനാണെങ്കിൽ വ്യംഗ്യാർഥമായി ഇതുകൂടി ലഭിക്കുന്നു. വാച്യമായി പറയാതെ ഒരു ആശയം വ്യഞ്ജനാവ്യാപാരംവഴി ലഭിക്കുന്നതിന് ഉദാഹരണമാണിത്. ഇതുപോലെ അലങ്കാരവും രസം, ഭാവം തുടങ്ങിയവയും വ്യഞ്ജനാവ്യാപാരംവഴി ലഭ്യമാണ്. രസാവിഷ്കരണത്തിന് വ്യഞ്ജനാവ്യാപാരം അനുപേക്ഷണീയവുമാണ്.
കുമാരസംഭവത്തിൽ പരമശിവന്റെ ഗുണഗണങ്ങൾ നാരദൻ ഹിമവാനോടു പറയുന്നതു കേട്ടുനില്ക്കുന്ന പാർവതി നമ്രമുഖിയായി കയ്യിലിരുന്ന താമരയുടെ ഇതളുകൾ എണ്ണിക്കൊണ്ടിരുന്നു എന്ന പ്രസിദ്ധമായ പദ്യം പാർവതിയുടെ ലജ്ജയെ വ്യഞ്ജിപ്പിക്കുന്നു. 'ഏവം വാദിനി ദേവർഷൗ പാർശ്വേപിതുരധോമുഖീ ലീലാകമലപത്രാണിഗണയാമാസ പാർവതീ'. ഈ രീതിയിൽ ഭാവാവിഷ്കരണത്തിനും രസാവിഷ്കരണത്തിനും മഹാകവികൾ സ്വീകരിക്കുന്നത് വ്യഞ്ജനാവ്യാപാരത്തെയാണ്. വാച്യാർഥമായി ഭാവവും രസവും മനോഹരമായി ആവിഷ്കരിക്കാൻ സാധിക്കില്ല എന്നും കവികൾ മനസ്സിലാക്കിയിരുന്നു. ഇവിടെ അഭിധ അഥവാ വാക്യാർഥം മറ്റൊരു മനോഹരമായ അർഥത്തെ (ഭാവത്തെ) വ്യഞ്ജിപ്പിക്കുന്നതിനാൽ അഭിധാമൂലധ്വനി എന്നറിയപ്പെടുന്നു. ഗംഗയിൽ കുടിൽ എന്ന വാക്യത്തിൽ ലാക്ഷണികാർഥം വ്യഞ്ജകമായി മാറുന്നത് ലക്ഷണാമൂലധ്വനി എന്നും അറിയപ്പെടുന്നു.
ദശരൂപകകർത്താവായ ധനഞ്ജയനും ദശരൂപകവ്യാഖ്യാതാവായ ധനികനും അഭിധയെയും അതിന്റെ തുടർച്ചയായി ലഭിച്ച ലക്ഷണാവ്യാപാരത്തെയും വ്യഞ്ജനാവ്യാപാരത്തെയും അഭിധയായിത്തന്നെ അഥവാ അഭിധയുടെ അർഥവ്യാപ്തി മാത്രമായി പരിഗണിക്കുന്നു. ഇതിന് താത്പര്യാർഥം എന്ന് ഇവർ പേരു നല്കുന്നു. അഭിധയെയും ലക്ഷണയെയും വ്യഞ്ജനയെയും അഭിധായകത്വം എന്ന ശബ്ദവ്യാപാരമായി പരിഗണിക്കുന്ന ഭട്ടനായകനാകട്ടെ, സാധാരണീകരണത്തിനു സഹായകമായി ഭാവകത്വ വ്യാപാരത്തെയും രസാസ്വാദത്തിനു സഹായകമായി ഭോജകത്വ വ്യാപാരത്തെയും പ്രത്യേകം ശബ്ദവ്യാപാരങ്ങളായി വിശദീകരിക്കുന്നു.
പ്രശ്നോപനിഷത്ത്
ഭാരതീയദർശനത്തിലെ പ്രഖ്യാതരചനകളായ ഉപനിഷത്തുകളിൽ ഒന്നാണ് പ്രശ്നോപനിഷത്ത്. മാണ്ഡൂക്യം, മുണ്ഡകം എന്നീ ഉപനിഷത്തുകളെപ്പോലെ പ്രശ്നോപനിഷത്തും, അഥർവവേദവുമായി ബന്ധപ്പെട്ടിരിക്കുന്നു. പത്തു മുഖ്യ ഉപനിഷത്തുകളിൽ ഒന്നാണിത്. പിപ്പലാദൻ എന്ന ഋഷിയോട് വിദ്യാർത്ഥികൾ ചോദിക്കുന്ന ആത്മവിദ്യയെ സംബന്ധിച്ച ചോദ്യങ്ങളും അവയ്ക്കുള്ള മറുപടിയുമാണ് ഉപനിഷത്തിന്റെ ഉള്ളടക്കം. പ്രശ്നങ്ങളുടെ ഉപനിഷത്തായതുകൊണ്ടാണ് ഇതിന് പ്രശ്നോപനിഷത്തെന്ന് പേരുണ്ടായത്.
ഘടന
പ്രശ്നോപനിഷത്തിന്റെ ഘടന താരതമ്യേന ലളിതമാണ്. ആറു വിദ്യാർത്ഥികൾ ഗുരുവിനെ സമീപിച്ച് ചോദിക്കുന്ന ആറുചോദ്യങ്ങളും അവയ്ക്കുള്ള മറുപടികളും ആയതു കൊണ്ട്, ഈ ഉപനിഷത്ത് "പ്രശ്നങ്ങൾ" എന്നറിയപ്പെടുന്ന ആറു ഖണ്ഡങ്ങളായി വിഭജിക്കപ്പെട്ടിരിക്കുന്നു. ഒന്നിനു പിറകേ ഒന്നായി ഉന്നയിക്കപ്പെടുന്ന ചോദ്യങ്ങൾ പരസ്പരം ബന്ധപ്പെട്ടവയാണ്. മുന്നോട്ടുപോകും തോറും ചോദ്യങ്ങൾ ആത്മവിദ്യയുടെ കൂടുതൽ ദുർഗ്രഹമായ തലങ്ങളെ സ്പർശിക്കുന്നു.
തുടക്കം
പ്രശ്നോപനിഷത്തിന്റെ തുടക്കം നാടകീയമാണ്. നാടകീയതയിൽ ഇതിനെ വെല്ലാൻ കഠോപനിഷത്ത് മാത്രമേയുള്ളു. ഭരദ്വാജനായ സുകേശൻ, ശൈബ്യനായ സത്യകാമൻ, സൂര്യവംശജനായ ഗാർഗ്യൻ, അശ്വലന്റെ മകനായ കൗസല്യൻ, വിദർഭയിലെ ഭാർഗവൻ, കൃത്യന്റെ മകൻ കബന്ധി എന്നിവർ ദൈവജ്ഞാനം അന്വേഷിക്കാൻ തുടങ്ങി. അത് പകർന്നുതരാൻ കഴിയുന്നവൻ ഇദ്ദേഹമാണെന്നു പറഞ്ഞ് അവർ ഗുരു പിപ്പലാദനെ സമീപിച്ചു. തുടങ്ങും മുൻപ് ശുദ്ധിയിലും വിശ്വാസത്തിലും തപസ്സിലും ഒരു വർഷം തന്നോടൊപ്പം കഴിയാൻ ഗുരു അവരോടാവശ്യപ്പെട്ടു. അതിനു ശേഷം ചോദിക്കാനുള്ളതെല്ലാം ചോദിക്കാമെന്നും ഒന്നും മറച്ചുവയ്ക്കാതെ താൻ മറുപടി പറയാമെന്നും അദ്ദേഹം അവർക്ക് ഉറപ്പുകൊടുത്തു.
പ്രശ്നങ്ങളും മറുപടികളും‍
ഒരു വർഷം കഴിഞ്ഞപ്പോൾ, ആ ശിഷ്യന്മാർ ഗുരുവിനോടു ചോദിച്ച ചോദ്യങ്ങൾ ഇവയായിരുന്നു.
കബന്ധി: ഈ സൃഷ്ടികളൊക്കെ എവിടെനിന്ന് വന്നു?
കൗസല്യൻ: ''പ്രാണന്റെ ഉറവിടം ഏതാണ്? എങ്ങനെ അത് ശരീരത്തിൽ പ്രവേശിക്കുകയും, മരണസമയത്ത് വിട്ടുപോവുകയും ചെയ്യുന്നു? അകത്തും പുറത്തും ഉള്ളതിനെ അത് താങ്ങി നിർത്തുന്നതെങ്ങനെ?''
ഗാർഗ്യൻ: ''(ഒരാൾ)ഉറങ്ങുമ്പോൾ ഉറങ്ങുന്നതും ഉണർച്ചയിൽ ഉണർന്നിരിക്കുന്നതും ആരാണ്? സ്വപ്നങ്ങൾ കാണുന്നതാരാണ്? സന്തുഷ്ടിയിൽ ആരാണ് സന്തോഷിക്കുന്നത്? ആരിലാണ് ഈ കഴിവുകളൊക്കെ കുടികൊള്ളുന്നത്?''
സത്യകാമൻ: "ഓം" എന്ന അക്ഷരത്തിൽ ഉറച്ചവൻ, മരിക്കുമ്പോൾ ഏതു ലോകത്തിൽ എത്തിച്ചേരുന്നു?
സുകേശൻ: ''"പതിനാറു ശക്തികളുള്ള ആത്മാവിനെ അറിയാമോ" എന്ന് കോസലരാജകുമാരൻ ഹിരണ്യനാഭൻ എന്നോടു ചോദിച്ചു. നുണപറയുന്നവർ വേരോടെ ഉണങ്ങിപ്പോകുമെന്നതിനാൽ‍, എനിക്കറിയില്ലെന്നും, അറിയുമായിരുന്നെങ്കിൽ അവന് പറഞ്ഞു കൊടുക്കുമായിരുന്നെന്നും ഞാൻ മറുപടി പറഞ്ഞു. അതു കേട്ട് അവൻ, ഒന്നും മിണ്ടാതെ രഥത്തിൽ‍ കയറിപ്പോയി. അതുകൊണ്ട്, ആത്മാവിനെക്കുറിച്ച് എനിക്കു പറഞ്ഞുതരുക''
അവസാനം
ഉപനിഷത്തിന്റെ അന്ത്യം മനോഹരവും പുരാതന ഭാരതത്തിലെ ഗുരുശിഷ്യപരമ്പരയുടെ ആർജ്ജവവും ശക്തിയും വെളിപ്പെടുത്തുന്നതുമാണ്. ആറുചോദ്യങ്ങൾക്കും മറുപടി പറഞ്ഞ പിപ്പലാദൻ, പരമാത്മതത്ത്വത്തെക്കുറിച്ച് തനിക്കറിയാവുന്നത് ഇത്രമാത്രമാണെന്ന് പറഞ്ഞ് നിർത്തുന്നു. ശിഷ്യന്മാരാകട്ടെ ഗുരുവിനെ ആരാധിച്ച് അദ്ദേഹത്തേയും ഗുരുപരമ്പരയേയും ഇങ്ങനെ വാഴ്ത്തി:-
ഞങ്ങളെ അജ്ഞതയുടെ അക്കരെ കടത്തി വിട്ട ഞങ്ങളുടെ പിതാവാണ് അങ്ങ്. പരമഋഷികൾക്ക് നമസ്കാരം! പരമഋഷികൾക്ക് നമസ്കാരം!
കുറിപ്പുകൾ
ക. പിപ്പലാദൻ എന്നതിന് പിപ്പലം(കാട്ടുകനി) തിന്നുന്നവൻ എന്നാണർത്ഥം.
അവലംബം
വർഗ്ഗം:ഉപനിഷത്തുകൾ
എം.എൻ. നമ്പ്യാർ
വില്ലൻ വേഷങ്ങളിലൂടെ ശ്രദ്ധേയനായ ചലച്ചിത്രനടനാണ് '''എം.എൻ. നമ്പ്യാർ എന്ന പേരിൽ അറിയപ്പെട്ട മഞ്ഞേരി നാരായണൻ നമ്പ്യാർ''' (മാർച്ച് 7, 1919 - നവംബർ 19, 2008). തമിഴ്, തെലുങ്ക്, മലയാളം, ഹിന്ദി എന്നീ ഭാഷകളിലായി ആയിരത്തിലധികം ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്.
ജീവിതരേഖ
1919 മാർച്ച് 7-ന് കണ്ണൂരിൽ ചെറുകുന്ന്‌ കേളുനമ്പ്യാരുടെയും കല്ല്യാണിയമ്മയുടെയും മകനായി എം.എൻ. നമ്പ്യാർ ജനിച്ചു. ഏഴാം ക്ളാസ്സിൽ പഠിക്കുമ്പോൾ, നവാബ് രാജമാണിക്യത്തിന്റെ നാടകക്കമ്പനിയിൽ ചേർന്ന ഇദ്ദേഹം, പിന്നീട് കോയമ്പത്തൂരിലെ ജൂപ്പിറ്റർ നാടകക്കമ്പനിയിലെ നടനായി. ഈ കമ്പനിയുടെ 'ഭക്തരാമദാസ്' എന്ന നാടകം സിനിമയാക്കിയപ്പോൾ അതിൽ ചെറിയ വേഷത്തിൽ അഭിനയിച്ചു. 1946 വരെ സ്റ്റേജ് നടനായി തുടർന്നു. 1938-ൽ പുറത്തിറങ്ങിയ 'ബൻപസാഗര'യാണ് ആദ്യചിത്രം.
അഭിനയിച്ച ചലച്ചിത്രങ്ങളിൽ ഭൂരിഭാഗവും തമിഴ് ആണ്. 1935-ൽ ഹിന്ദിയിലും തമിഴിലും ഇറങ്ങിയ ഭക്ത രാമദാസ് ആണ് ആദ്യചലച്ചിത്രം. ആറ് ദശകത്തോളം ചലച്ചിത്രരംഗത്ത് നിറഞ്ഞുനിന്ന് നമ്പ്യാർ പ്രമുഖ തമിഴ് ചലച്ചിത്രനടന്മാരായ എം.ജി. രാമചന്ദ്രൻ, ശിവാജി ഗണേശൻ, ജെമിനി ഗണേശൻ, രജനികാന്ത്, കമലഹാസൻ തുടങ്ങിയവരോടൊപ്പമെല്ലാം അഭിനയിച്ചു. 1950-ൽ പുറത്തിറങ്ങിയ എം.ജി.ആർ. ചിത്രമായ മന്ത്രികുമാരിയാണ് നമ്പ്യാരുടെ ജീവിതത്തിൽ വഴിത്തിരിവായത്. തമിഴ്, തെലുഗു, ഹിന്ദി, ഇംഗ്ളീഷ് ഭാഷകളിലായി 350-ഓളം ചിത്രങ്ങളിൽ അഭിനയിച്ചു. 'വേലൈക്കാരൻ', 'കാട്', 'മക്കളെ പെറ്റ മഹരാശി', 'കർപ്പൂരക്കരശി' തുടങ്ങിയ ഇദ്ദേഹത്തിന്റെചിത്രങ്ങൾ ഏറെ ശ്രദ്ധിക്കപ്പെട്ടു. 'ദിഗംബര സ്വാമികൾ', 'എൻ തങ്കൈ', 'കല്യാണി' എന്നീ ചിത്രങ്ങളിൽ നായക കഥാപാത്രത്തെയാണവതരിപ്പിച്ചത്. 1952-ൽ പുറത്തിറങ്ങിയ ജംഗിൾ ആണ് ഇദ്ദേഹത്തിന്റെ ഏക ഇംഗ്ലീഷ് സിനിമ. അവസാനമായി അഭിനയിച്ചത് സ്വദേശി (2006) എന്ന തമിഴ് ചിത്രത്തിലാണ്.
1952-ൽ അമ്മ എന്ന ചിത്രത്തിലൂടെയാണ് എം.എൻ. നമ്പ്യാരുടെ മലയാളത്തിലേക്കുള്ള രംഗപ്രവേശം. 'ആത്മസഖി' (1952), 'കാഞ്ചന' (1952), 'ആനവളർത്തിയ വാനമ്പാടി' (1959) 'ജീസസ്' (1975), 'തച്ചോളി അമ്പു' (1978), 'ശക്തി' (1980), 'ചന്ദ്രബിംബം (1980)', 'തടവറ' (1981), 'ചിലന്തിവല' (1982),  'ഷാർജ ടു ഷാർജ' (2001) എന്നിവയാണ് ഇദ്ദേഹത്തിന്റെ മറ്റു മലയാളചിത്രങ്ങൾ.
അന്ത്യം
വാർധക്യസഹജമായ അസുഖത്തെത്തുടർന്ന് ഏറെക്കാലം ചികിത്സയിലായിരുന്ന നമ്പ്യാർ 2008 നവംബർ 19-ന് ചെന്നൈയിലെ സ്വവസതിയിൽ വെച്ച് അന്തരിച്ചു. രുക്മിണിയാണ് ഭാര്യ. ബി.ജെ.പി. നേതാവും ചെന്നൈ കോർപ്പറേഷൻ മുൻ കൗൺസിലറുമായിരുന്ന പരേതനായ സുകുമാരൻ നമ്പ്യാർ (2012-ൽ അന്തരിച്ചു), മോഹൻ നമ്പ്യാർ, ഡോ. സ്‌നേഹ എന്നിവർ മക്കൾ.
അവലംബം
വർഗ്ഗം:1919-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:മാർച്ച് 7-ന് ജനിച്ചവർ വർഗ്ഗം:നവംബർ 19-ന് മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:തമിഴ്‌ചലച്ചിത്രനടന്മാർ വർഗ്ഗം:തെലുഗു ചലച്ചിത്രനടന്മാർ വർഗ്ഗം:മലയാളനാടകനടന്മാർ
നാദസ്വരം
തെക്കേ ഇന്ത്യ യുടെ ഒരു പരമ്പരാഗത സംഗീതോപകരണമാണ് നാദസ്വരം അല്ലെങ്കിൽ നാഗസ്വരം. മരം കൊണ്ടുടാക്കിയ ലോകത്തിലെ ഏറ്റവും ശബ്ദം കൂടിയ ഒരു സുഷിര വാദ്യമാണിത്. ഹിന്ദു വിവാഹ വേളകളിലും അമ്പലങ്ങളിലും ഉപയോഗിക്കുന്ന ഈ ഉപകരണം വളരെ ദൈവിക മൂല്യങ്ങൾ ഉള്ളതായി കണക്കാക്കുന്നതിനാൽ ഇതിനെ ഒരു മംഗള വാദ്യമായി പറയുന്നു. നീളമുള്ള കുഴൽ പോലുള്ള ഈ ഉപകരണം മരം കൊണ്ട് ഉണ്ടാക്കിയതും ലോഹ ഭാഗങ്ങൾ ഉള്ളതും double reed കൊണ്ട് വായിക്കുന്നതുമാണ്. മുകളിൽ ഏഴു സുഷിരങ്ങളും താഴെ അഞ്ചു സുഷിരങ്ങലുമുള്ള ഈ ഉപകരണം പുറത്തുള്ള സ്ഥലങ്ങളിൽ വായിക്കുവാനാണ് ആദ്യകാലങ്ങളിൽ ഉപയോഗിച്ചിരുന്നത്. തെക്കേ ഇന്ത്യയുടെ സന്ഗീതോപകരനമാണെങ്കിലും വടക്കെ ഇന്ത്യയിലും മറ്റു രാജ്യങ്ങളിലും ഈ ഉപകരണം പലപ്പോഴും ഉപയോഗിച്ചുവരുന്നുണ്ട്.
ചിത്രശാല
വർഗ്ഗം:സുഷിരവാദ്യങ്ങൾ
വർഗ്ഗം:കേരളത്തിലെ കലകൾ
മാത്യു ടി. തോമസ്
കേരളത്തിലെ ജലവിഭവ വകുപ്പ് മന്ത്രിയും തിരുവല്ല നിയോജക മണ്ഡലത്തിൽ നിന്നുള്ള എം.എൽ.എ-യുയുമായിരുന്നു'''മാത്യു ടി. തോമസ്''' (ജനനം: സെപ്റ്റംബർ 27, 1961 - ). മുൻപ് വി.എസ്. അച്യുതാനന്ദൻ മന്ത്രിസഭയിലെ ഗതാഗത വകുപ്പും,മോട്ടോർ വാഹന വകുപ്പും കൈകാര്യം ചെയ്തിരുന്നു. ജനതാദൾ എസിനെ പ്രതിനിധീകരിക്കുന്ന ഇദ്ദേഹം ലോകസ‌ഭാ തെരഞ്ഞെടുപ്പിൽ കോഴിക്കോട് ലോക്‌സഭാ മണ്ഡലം ജനതാദളിന്‌ കൊടുക്കേണ്ടെന്ന സി.പി.ഐ.എം നിലപാടിനെത്തുടർന്ന് പാർട്ടി നിർദ്ദേശ പ്രകാരം 2009 മാർച്ച് 16-ന്‌ മന്ത്രിസഭയിൽ നിന്ന് രാജിവെച്ചു. പിന്നീട് ഇതേ വിഷയത്തിൽ പാർട്ടി ഇടതുമുന്നണി വിട്ടപ്പോൾ പാർട്ടിയുടെ സ്ംസ്ഥാന നേതൃത്വത്തോട് ഇടഞ്ഞ് ഇടതുമുന്നണിയിൽത്തന്നെ ഇദ്ദേഹം നിലയുറപ്പിച്ചു. ബസ് ചാർജ്ജ് കുറച്ച കേരളത്തിലെ ആദ്യത്തെ ഗതാഗത മന്ത്രിയാണ്‌ മാത്യു ടി. തോമസ്.
ജീവിതരേഖ
തിരുവല്ലയിൽ 1961 സെപ്റ്റംബർ 27ന് ജനിച്ചു. മാർത്തോമ കോളേജിൽ നിന്നും ബിരുദം നേടി.
നിയമസഭാ തെരഞ്ഞെടുപ്പ്
1987,2006, 2011, 2016 എന്നീ വർഷങ്ങളിൽ മാത്യു. ടി.തോമസ് നിയമസഭയിലേക്ക് തിരഞ്ഞെടുക്കപ്പെട്ടു. 2011ൽ വിക്ടർ ടി. തോമസ് ആയിരുന്നു എതിരാളി. കേരളനിയമസഭയിലേക്ക് തിരെഞെടുക്കപ്പെട്ട ഏറ്റവും പ്രായം കുറഞ്ഞ സാമാജികൻ എന്ന റെക്കോർഡ് ഇദ്ദേഹത്തിന്റെ പേരിലാണ്, 1987-ൽ തിരഞ്ഞെടുക്കപെടുമ്പോൾ 25 വയസ്സ് മാത്രമായിരുന്നു മാത്യു ടി. തോമസിന്റെ പ്രായം.
അവലംബം
വർഗ്ഗം:1961-ൽ ജനിച്ചവർ വർഗ്ഗം:സെപ്റ്റംബർ 27-ന് ജനിച്ചവർ വർഗ്ഗം:പത്തനംതിട്ട ജില്ലയിൽ ജനിച്ചവർ വർഗ്ഗം:കേരളത്തിലെ ജനതാദൾ(എസ്.) പ്രവർത്തകർ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭയിലെ മന്ത്രിമാർ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
അന്താരാഷ്ട്ര ഗണിതശാസ്ത്ര ഒളിമ്പ്യാഡ്
രണ്ട് പരീക്ഷാദിനങ്ങളാണ്‌ ഒളിമ്പ്യാഡിലുള്ളത്. ഓരോ ദിവസവും ഏഴു മാർക്ക് വീതമുള്ള മൂന്നു ചോദ്യങ്ങളാണ്‌ നാലര മണിക്കൂർ കൊണ്ട് ചെയ്തു തീർക്കേണ്ടത്. വിജയികൾക്ക് സ്വർണ്ണം, വെള്ളി, വെങ്കലം എന്നീ മെഡലുകളും ഓണറബിൾ മെൻഷനും നൽകുന്നു.
ഓരോ രാജ്യത്തുനിന്നും ആറ് വിദ്യാർത്ഥികൾക്കു വരെ പങ്കെടുക്കാം. ഇവർക്കു പുറമെ ഒരു ടീം ലീഡറും ഒരു ഡെപ്യൂട്ടി ടീം ലീഡറും നിരീക്ഷകരും ടീമിലുണ്ടാകും.
അവലംബം
വർഗ്ഗം:ഗണിതം വർഗ്ഗം:അന്താരാഷ്ട്ര ഒളിമ്പ്യാഡുകൾ
രാവണൻ (തമിഴ്‌ചലച്ചിത്രം)
മണിരത്നത്തിന്റെ സംവിധാനത്തിൽ വിക്രം, ഐശ്വര്യ റായ്, പൃഥ്വിരാജ്, കാർത്തിക്, പ്രഭു, പ്രിയാമണി തുടങ്ങിയവർ പ്രധാനവേഷങ്ങളിൽ അഭിനയിച്ച് 2010 -ൽ പുറത്തിറങ്ങിയ തമിഴ് ചലച്ചിത്രമാണ് രാവണൻ. സുഹാസിനി സംഭാഷണമെഴുതി, ഓസ്കാർ ജേതാവ് എ. ആർ. റഹ്‌മാൻ സംഗീതസംവിധാനം ചെയ്ത ഈ ചിത്രത്തിന്റെ ഛായാഗ്രഹണം സന്തോഷ് ശിവനും, എഡിറ്റിംഗ് എ. ശ്രീകർ പ്രസാദുമാണ് നിർവ്വഹിച്ചത്. രാവണന്റെ ചിത്രീകരണ വേളയിൽ തന്നെ ഈ ചിത്രം, നടീനടന്മാരിൽ ചെറിയ മാറ്റങ്ങളോടെ രാവൺ എന്ന പേരിൽ ഹിന്ദി ഭാഷയിൽ നിർമ്മിക്കുകയും, വില്ലൻ എന്ന പേരിൽ തെലുങ്ക് ഭാഷയിലേക്ക് മൊഴിമാറ്റം നറ്റത്തുകയും ചെയ്തു.
തന്റെ ഭാര്യയായ രാഗിണിയെ (ഐശ്വര്യ റായ്) തട്ടിക്കൊണ്ടുപോയ, നിയമലംഘകനായ വീരയ്യ (വിക്രം) എന്ന ഗോത്രനേതാവിനെ, പിന്തുടരുന്ന നിഷ്കരുണനായ പൊലീസ് ഉദ്യോഗസ്ഥൻ ദേവ് പ്രകാശിന്റെ (പൃഥ്വിരാജ്) കഥയിലൂടെ, ഹൈന്ദവ ഇതിഹാസമായ രാമായണത്തിന്റെ കാതൽ ഇവിടെ സംവിധായകൻ മണിരത്നം ചിത്രീകരിക്കുന്നു. ഗോത്രനേതാവായ വീരയ്യ, ചിത്രത്തിൽ റോബിൻഹുഡിനു സമാനമായ ഒരു കഥാപാത്രമാണ്. പോലീസുകാരുടെ ക്രൂരമായ ബലാത്സംഗത്തിനിരയായി ആത്മഹത്യ ചെയ്ത തന്റെ സഹോദരിക്കു വെണ്ണില‌‌യ്‌ക്കു(പ്രിയാമണി) വേണ്ടി പ്രതികാരം ചെയ്യാനാണ് വീരയ്യ പൊലീസ് ഉദ്യോഗസ്ഥന്റെ ഭാര്യയെ തട്ടിക്കൊണ്ടുപോകുന്നത്. തുടർന്ന് തന്റെ ഭാര്യക്കു വേണ്ടി പോലീസ് ഉദ്യോഗസ്ഥൻ നടത്തുന്ന തിരച്ചിലും, അതിനിടയിൽ മൂന്നു പ്രധാന കഥാപാ‍ത്രങ്ങൾ നേരിടുന്ന മാനസിക സംഘർഷങ്ങളും, ഈ ചലച്ചിത്രത്തെ വനമദ്ധ്യത്തിൽ വച്ചു നടക്കുന്ന കഥാന്ത്യത്തിലേക്ക് കൂട്ടിക്കൊണ്ടുപോകുന്നു.
2008 ഫെബ്രുവരി മാസം പ്രഖ്യാപിക്കപ്പെട്ട രാവണൻ, സംവിധായകൻ മണിരത്നത്തിന്റെ തമിഴിലേക്കുള്ള തിരിച്ചുവരവ്, വിക്രം - ഐശ്വര്യറായ് ജോടികളുടെ സാന്നിധ്യം, തുടങ്ങിയ കാ‍രണങ്ങളാൽ മാധ്യമശ്രദ്ധ നേടി. എക്സ്‌ട്രാ നടീനടന്മാരുടെ ബാഹുല്യം കൊണ്ട് ശ്രദ്ധേയമായ രാവണന്റെ പ്രധാന ചിത്രീകരണകേന്ദ്രങ്ങൾ ചാലക്കുടി, ഊട്ടി എന്നിവയായിരുന്നു. പുറത്തിറങ്ങുന്നതിനു മുൻപ് തന്നെ രാവണന് കേന്ദ്ര ചലച്ചിത്ര സർട്ടിഫിക്കേഷൻ ബോർഡിൽ നിന്നും യൂണിവേഴ്സൽ റേറ്റിംഗ് ലഭിക്കുകയും, മൂന്നു ചിത്രങ്ങളുടെയും ചേർന്നുള്ള ലോകമെമ്പാടുമുള്ള വിതരണാവകാശം റിക്കാർഡ് വിലയായ 350 കോടി രൂപക്ക് വിറ്റുപോവുകയുംചെയ്തു. റിലീസ് ചെയ്ത ചിത്രത്തിന്റെ ഹിന്ദി പതിപ്പ് “രാവൺ” ബോക്സ്‌ ഓഫീസിൽ പരാജയപ്പെട്ടെങ്കിലും, “രാവണൻ” നിരൂപകരുടെ പ്രശംസ നേടുകയും, വാണിജ്യപരമായി വിജയിക്കുകയും ചെയ്തു.
സംഗീതം
മണിരത്നം രചന നിർവ്വഹിച്ച “വീര” എന്ന ഗാനവും, വൈരമുത്തു രചന നിർവ്വഹിച്ച 5 ഗാനങ്ങളുമാണ് രാവണൻ എന്ന ചിത്രത്തിലുള്ളത്. ഓസ്കാർ പുരസ്കാര ജേതവ് എ. ആർ. റഹ്‌മാൻ സംഗീതസംവിധാനം നിർവ്വഹിച്ച രാവണനിലെ ഗാനങ്ങൾ 2010 മേയ് 5 -ന് സോണി മ്യൂസിക് പുറത്തിറക്കി.
പുറത്തേക്കുള്ള കണ്ണികൾ
വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഏഷ്യ
വലിപ്പത്തിലും ജനസംഖ്യയിലും ഒന്നാമതു നിൽക്കുന്ന വൻ‌കരയാണ് ഏഷ്യ. ഭൂമിയുടെ മൊത്തം ഉപരിതലവിസ്തീർണ്ണത്തിന്റെ 8.6 ശതമാനം (കരയുടെ 29.9 ശതമാനം) വിസ്തൃതിയുള്ള ഏഷ്യ, ഉത്തരാർദ്ധഗോളത്തിലും പൂർവ്വാർദ്ധഗോളത്തിലുമായി സ്ഥിതി ചെയ്യുന്നു. ലോകജനസംഖ്യയുടെ അറുപതു ശതമാനത്തോളം ഈ വൻ‌കരയിലാണു വസിക്കുന്നത്. ഇരുപതാം നൂറ്റാണ്ടിൽ ഇവിടത്തെ ജനസംഖ്യയിൽ നാലിരട്ടി വർദ്ധനവുണ്ടായി ദ്വീപുകൾ, ഉപദ്വീപുകൾ, സമതലങ്ങൾ, കൊടുമുടികൾ, മരുഭൂമികൾ, അഗ്നിപർവ്വതങ്ങൾ തുടങ്ങി ഭൂമിയിലെ എല്ലാ ഭൂരൂപങ്ങളും ഏഷ്യയിലുണ്ട്‌.
യൂറേഷ്യയിൽ യൂറോപ്പിന് കിഴക്കായി സൂയസ് കനാൽ, യൂറൽ പർവ്വതനിരകൾ എന്നിവയുടെ കിഴക്കും കോക്കസസ് പർവ്വതനിരകൾ  (അഥവാ കുമാ-മാനിച്ച്) ) കാസ്‌പിയൻ കടൽ കരിങ്കടൽ എന്നിവയുടെ തെക്കുമായി   കിഴക്ക്  ശാന്തസമുദ്രത്തിനും തെക്ക് ഇന്ത്യൻ സമുദ്രത്തിനും വടക്ക്  ആർട്ടിക് സമുദ്രത്തിനുമിടയിൽ ഏഷ്യ സ്ഥിതിചെയ്യുന്നു. ലോകത്തിലെ പ്രധാനമതങ്ങളായ ക്രിസ്ത്യൻ, ഇസ്ലാം, ഹിന്ദു, ബുദ്ധ മതങ്ങൾ എന്നിവ ജനിച്ചത്‌ ഇവിടെയാണ്‌.
രാജ്യങ്ങളും സ്വയംഭരണ പ്രദേശങ്ങളും
right|thumb|225px|ഏഷ്യൻ വൻ‌കരയുടെ രാഷ്ട്രീയ ഭൂപടം.
ആധുനികകാല യുദ്ധങ്ങൾ
രണ്ടാം ലോകയുദ്ധത്തിനു ശേഷം ഏഷ്യയിൽ നടന്ന യുദ്ധങ്ങൾ
പുറത്തേക്കുള്ള കണ്ണികൾ
വർഗ്ഗം:ഭൂഖണ്ഡങ്ങൾ വർഗ്ഗം:ഏഷ്യ
ആംപ്ലിറ്റ്യൂഡ് മോഡുലേഷൻ
ഉയർന്ന ആവൃത്തിയിലുള്ള വൈദ്യുതകാന്തിക വാഹക തരംഗങ്ങളുടെ മേൽ ആവൃത്തി കുറഞ്ഞ (വിവരം ഉൾക്കൊള്ളുന്ന) തരംഗങ്ങളെ ഉൾപ്പെടുത്തുന്ന പ്രക്രിയയാണ് മോഡുലേഷൻ.
ആംപ്ലിറ്റ്യൂഡ് മോഡുലേഷൻ (AM)
വാഹക തരംഗങ്ങളുടെ ആംപ്ലിറ്റ്യൂഡിനെ വിവരം ഉൾപ്പെടുന്ന തരംഗങ്ങളുടെ ആംപ്ലിറ്റ്യൂഡിനനുസരിച്ച് വ്യതിയാനം വരുത്തുന്ന മോഡുലേഷൻ രീതിയാണ് ആംപ്ലിറ്റ്യൂഡ് മോഡുലേഷൻ.
മോഡുലേഷൻ ഇൻഡക്സ്
വിവരം ഉൾക്കൊള്ളുന്ന തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും, വാഹക തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും അംശബന്ധമാണ് മോഡുലേഷൻ ഇൻഡക്സ്.
മോഡുലേഷൻ ഇൻഡക്സിന്റെ പ്രായോഗിക അളവ് ഒന്നിനെക്കാൾ കുറവായിരിക്കണം. മോഡുലേഷൻ ഇൻഡക്സ് ഒന്നിനെക്കാൾ കൂടുതൽ ആയാൽ ആംപ്ലിറ്റ്യൂഡ് ചെയ്ത തരംഗത്തിൽ നിന്നും വിവരം ഉൾക്കൊള്ളുന്ന സിഗ്നലിനെ ഫലപ്രദമായി വേർതിരിക്കാൻ കഴിയില്ല.
അമരം (വിവക്ഷകൾ)
അമരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ചിത്രം (ചലച്ചിത്രം)
1988-ൽ പുറത്തിറങ്ങിയ പ്രിയദർശൻ സം‌വിധാനം ചെയ്ത ഒരു മലയാളചലച്ചിത്രമാണ്‌ ചിത്രം. മോഹൻലാൽ, രഞ്ജിനി, നെടുമുടി വേണു, പൂർണ്ണം വിശ്വനാഥൻ തുടങ്ങിയവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്. ശ്രീനിവാസന്റെ കഥയെ ആസ്പദമാക്കി പ്രിയദർശൻ തന്നെയാണ് ചിത്രത്തിന്റെ തിരക്കഥ രചിച്ചിരിക്കുന്നത്. ഈ ചിത്രം പിന്നീട് ഹിന്ദിയിലും പുനർനിർമ്മിച്ചിട്ടുണ്ട്. ചോരി ചോരി എന്ന പേരിൽ മിഥുൻ ചക്രവർത്തി നായകനായിട്ടാണ് ഈ സിനിമ ഹിന്ദിയിൽ പുനർനിർമ്മിച്ചിട്ടുള്ളത്. മലയാളത്തിലെ ജനപ്രീതിനേടിയ ഏറ്റവും വലിയ ഹിറ്റ് ചിത്രങ്ങളിൽ ഒന്നായി ചിത്രം കണക്കാക്കപ്പെടുന്നു.
കഥാസംഗ്രഹം
അമേരിക്കയിൽ സ്ഥിരതാമസക്കാരനായ ഒരു സമ്പന്നനായ എൻആർഐ രാമചന്ദ്രമേനോന്റെ മകളാണ് കല്യാണി. അച്ഛന്റെ സുഹൃത്തായ പുരുഷോത്തമൻ കൈമൾ മദ്രാസിൽ വളർത്തിയ കല്യാണി മറ്റൊരാളുമായി പ്രണയത്തിലാവുകയും പിതാവിന്റെ എതിർപ്പിന് വിരുദ്ധമായി വിവാഹം കഴിക്കാൻ തീരുമാനിക്കുകയും ചെയ്യുന്നു. അവൾക്ക് അനന്തരാവകാശം ലഭിക്കുമെന്ന് അറിഞ്ഞപ്പോൾ കാമുകൻ അവളെ അൾത്താരയിൽ ഉപേക്ഷിക്കുന്നു. തുടർന്ന് അവളുടെ പിതാവ് അവളുടെ ഭർത്താവിനെ അംഗീകരിക്കാൻ തീരുമാനിക്കുന്നതായും മകളോടും മരുമകനോടുമൊപ്പം തന്റെ എസ്റ്റേറ്റിൽ രണ്ടാഴ്ചത്തെ അവധിക്കാലം ചെലവഴിക്കാൻ ആഗ്രഹിക്കുന്നുവെന്നും ഒരു കത്ത് എഴുതി. മേനോൻ മുഖ്യനായ ഒരു ഗോത്രസമൂഹത്തിന് സമീപം. അവളുടെ പിതാവ് ഇതിനകം അസുഖബാധിതനായതിനാലും ഇത് അദ്ദേഹത്തിന്റെ അവസാന അവധിയായതിനാലും കല്യാണിയും കൈമളും അവനെ കഴിയുന്നത്ര സന്തോഷിപ്പിക്കാൻ ആഗ്രഹിക്കുന്നു. കാമുകൻ അവളെ ഉപേക്ഷിച്ചുവെന്ന സത്യം മറച്ചുവെക്കാൻ അവർ തീരുമാനിക്കുന്നു.
സഹോദരന് നീന്തലറിയില്ലെന്ന് കള്ളം പറഞ്ഞ് അന്യനാട്ടുകാരനെ കബളിപ്പിച്ച വിഷ്ണുവാണ് ചിത്രത്തിലെത്തുന്നത്. അപ്പോൾ വിദേശി നദിയിലേക്ക് ചാടുന്നു, വിഷ്ണു വസ്ത്രങ്ങളുമായി ഓടിപ്പോകുന്നു. കൈമളിനെ തല്ലിച്ചതച്ചുകൊണ്ട് വിദേശി കൈമളിനോട് അവന്റെ വസ്ത്രങ്ങളെക്കുറിച്ച് ചോദിക്കുന്നു. കൈമൾ പിന്നീട് വിഷ്ണുവിന്റെ അടുത്ത് ചെന്ന് വസ്ത്രങ്ങൾ മോഷ്ടിച്ചതിന് അവനെ നേരിടുന്നു. തന്റെ അടിയന്തിര പണത്തിന്റെ ആവശ്യകത വിഷ്ണു പറയുകയും കൈമൾ വിഷ്ണുവിനെ 14 ദിവസത്തേക്ക് ഭർത്താവിന്റെ വേഷം ചെയ്യാൻ നിയമിക്കുകയും ചെയ്യുന്നു. അതേസമയം, കല്യാണിയുടെ ബന്ധുവായ എസ്റ്റേറ്റ് സൂക്ഷിപ്പുകാരൻ ഭാസ്കരൻ നമ്പ്യാർക്ക് മേനോന്റെ സ്വത്ത് ലഭിക്കുമെന്ന് പ്രതീക്ഷിച്ചിരുന്നു, കല്യാണിക്ക് അവകാശം നഷ്ടപ്പെട്ടപ്പോൾ, വഴക്കില്ലാതെ പോകില്ല എന്ന ഉറച്ച തീരുമാനത്തിലാണ്. വിഷ്ണു കല്യാണിയുടെ ഭർത്താവല്ലെന്ന് അറിയാവുന്ന അയാൾ ഇത് തെളിയിക്കാൻ പലതരത്തിലുള്ള ശ്രമങ്ങളും നടത്തുന്നു.
ഒടുവിൽ, വിഷ്ണു യഥാർത്ഥത്തിൽ വധശിക്ഷയ്ക്ക് വിധിക്കപ്പെട്ട ജയിലിൽ നിന്ന് രക്ഷപ്പെട്ട ഒരു കുറ്റവാളിയാണെന്ന് വെളിപ്പെടുന്നു. സന്ദർശകൻ യഥാർത്ഥത്തിൽ ജയിൽ വാർഡനായിരുന്നു. വിഷ്ണുവിന്റെ ഭൂതകാലം ഫ്ലാഷ്ബാക്കിൽ കാണിക്കുന്നു, ഒരു ഫ്രീലാൻസ് ഫോട്ടോഗ്രാഫറായിരുന്നു അദ്ദേഹം, ഊമ നർത്തകിയായ രേവതിയെ വിവാഹം കഴിച്ചു. അവർക്ക് ഒരു കുട്ടിയും ഉണ്ടായി. താനില്ലാത്ത സമയത്ത് ഒരു പുരുഷൻ തന്റെ ഭാര്യയെ കാണാൻ വന്നതായി വിഷ്ണു കണ്ടെത്തുകയും അവളെ സംശയിക്കാൻ തുടങ്ങുകയും ചെയ്യുന്നു. ഒരു ദിവസം വീട്ടിലെത്തിയ അയാൾ അവിടെയുള്ള ആളെ കണ്ടെത്തി ആക്രമിക്കാൻ ശ്രമിക്കുന്നു. വഴക്കിൽ രേവതി മരിക്കുന്നു, ആ മനുഷ്യൻ യഥാർത്ഥത്തിൽ ഒരു നക്സലൈറ്റായ അവളുടെ സഹോദരനാണെന്ന് വിഷ്ണു കണ്ടെത്തി. തന്റെ കുട്ടിയുടെ ശസ്ത്രക്രിയയ്ക്ക് പണം കണ്ടെത്താനാണ് താൻ ജയിലിൽ നിന്ന് രക്ഷപ്പെട്ടതെന്ന് അയാൾ കല്യാണിയോട് പറയുന്നു.
വിഷ്ണു വീട്ടിൽ താമസിച്ചതിന്റെ അവസാന രാത്രിയിൽ, അവൻ ജയിൽ വാർഡനോട് ചോദിക്കുന്നു, ജീവിതം വീണ്ടും ഇഷ്ടപ്പെടാൻ തുടങ്ങിയ തനിക്ക് ജീവിക്കാൻ കഴിയുമോ? ഇക്കാര്യത്തിൽ നിസ്സഹായനായതിനാൽ വാർഡൻ ഈ ചോദ്യത്തിന് ഉത്തരം നൽകുന്നില്ല. സന്തോഷകരമായ രണ്ടാഴ്ചയ്ക്ക് ശേഷം കല്യാണിയുടെ അച്ഛൻ യുഎസിലേക്ക് മടങ്ങുന്നു. അവസാന രംഗം കാണിക്കുന്നത് വാർഡൻ വിഷ്ണുവിനെ ജയിലിലേക്ക് കൊണ്ടുപോകുന്നു, കല്യാണി അവൻ പോകുന്നത് നോക്കി നിൽക്കുന്നു, അവിടെ അവന്റെ വധശിക്ഷ അവനെ കാത്തിരിക്കുന്നു. വിഷ്ണുവും കല്യാണിയും കൈവീശി വിടപറയുന്നതോടെയാണ് ഈ ചിത്രം അവസാനിക്കുന്നത്.
സ്വീകരണം
1988 ഡിസംബർ 23-ന് ഒരു ക്രിസ്മസ് വാരാന്ത്യത്തിലാണ് ചിത്രം റിലീസ് ചെയ്തത്. റിലീസിന് ശേഷം അത് മലയാള സിനിമയിലെ നിലവിലുള്ള എല്ലാ റെക്കോർഡുകളും തകർത്തു. 21 എ ക്ലാസ് തീയറ്ററുകളിൽ റിലീസ് ചെയ്ത ചിത്രം 16 റിലീസ് തീയറ്ററുകളിൽ 50 ദിവസവും, 6 തിയേറ്ററുകളിൽ 100 ​​ദിവസവും, 5 തീയറ്ററുകളിൽ 150 ദിവസവും, 4 തിയേറ്ററുകളിൽ 200 ദിവസവും, 3 തിയേറ്ററുകളിൽ 225 ദിവസവും, 2 തിയേറ്ററുകളിൽ 300 ദിവസവും പ്രദർശിപ്പിക്കപെട്ടു എറണാകുളം ഷേണായിസിൽ 400-ലധികം ദിവസങ്ങൾ ഈ സിനിമ പ്രദർശിപ്പിച്ചു. ലിറ്റിൽ ഷേണായിസ് (എറണാകുളം), അജന്ത (തിരുവനന്തപുരം) എന്നീ രണ്ടു തിയറ്ററുകളിൽ പതിവ് പ്രദർശനങ്ങളോടെ 366 ദിവസം ഓടുകയും, ലിറ്റിൽ ഷേണായിസ് (എറണാകുളം), അജന്ത (തിരുവനന്തപുരം), ആശ (കോട്ടയം), പ്രിയ(പാലക്കാട്) എന്നിങ്ങനെ നാല് തിയേറ്ററുകളിലായി 200 ദിവസങ്ങൾ പൂർത്തിയാക്കുകയും ചെയ്തു. 44 ലക്ഷം രൂപാ ബജറ്റിൽ നിർമ്മിച്ച ഈ ചിത്രം ബോക്‌സോഫീസിൽ ₹3.9 കോടി നേടി, അക്കാലത്തെ ഏറ്റവും കൂടുതൽ കളക്ഷൻ നേടിയ മലയാള ചിത്രമായി മാറി. മലയാളത്തിലെ എക്കാലത്തേയും ഏറ്റവും വലിയ ഹിറ്റുകളിലൊന്നാണ് ചിത്രം.
പുറത്തേക്കുള്ള കണ്ണികൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ബൃന്ദ കാരാട്ട്
ഇന്ത്യയിലെ ഒരു കമ്യൂണിസ്റ്റ് രാഷ്ട്രീയ പ്രവർത്തകയാണ്‌ ബൃന്ദ കാരാട്ട് (ബംഗാളി:বৃন্দা কারাট ഒക്ടോബർ 17 1947). 2005 ഏപ്രിൽ 11 മുതൽ ഇവർ പശ്ചിമ ബംഗാളിൽ നിന്നു സി.പി.ഐ.എമ്മിന്റെ പ്രതിനിധിയായി രാജ്യസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.
2005-ൽ സി.പി.ഐ.എമ്മിന്റെ പോളിറ്റ് ബ്യൂറോയിലേക്ക് തെരഞ്ഞെടുക്കപ്പെട്ട ആദ്യ വനിതയായി ബൃന്ദ കാരാട്ട് മാറി. അഖിലേന്ത്യാ ജനാധിപത്യ മഹിളാ അസോസിയേഷന്റെ ജനറൽ സെക്രട്ടറിയായി 1993 മുതൽ 2004 വരെ പ്രവർത്തിച്ചിട്ടുള്ള ബൃന്ദ ഇപ്പോൾ അതിന്റെ വൈസ് പ്രസിഡണ്ടായി സേവനമനുഷ്ഠിക്കുന്നു.
മുൻ സി.പി.ഐ.എം. ജനറൽ സെക്രട്ടറിയായ പ്രകാശ് കാരാട്ടിന്റെ ഭാര്യയാണ്‌ ബൃന്ദ.
വിദ്യാഭ്യാസവും കുട്ടിക്കാലവും
കൊൽക്കത്തയിൽ ജനിച്ച ബൃന്ദ കുട്ടിക്കാലത്ത് തൻറെ കുടുംബത്തോടൊപ്പം നാല് സഹോദരങ്ങളോടെയാണ് കഴിഞ്ഞത്.ഒരു സഹോദരനും മൂന്ന് സഹോദരികളും ബൃന്ദയുടെ കുടുംബത്തിലുണ്ട്. സൂരജ് ലാൽ ദാസ് എന്നാണ് അച്ഛൻറെ പേര്. അഞ്ചാം വയസ്സായപ്പോഴേക്കും ബൃന്ദക്ക് അമ്മയായ ഒഷ്റുകോന മിത്ര നഷ്ടമായി. സഹോദരിയായ രാധിക റോയ്, പ്രാണോയ് റോയിയെയാണ് വിവാഹം ചെയ്തത്.
ഡെറാഡൂണിലെ വെൽഹാം ഗേൾസ് സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. 16ാം വയസ്സിൽ മിരിൻഡ ഹൗസ് എന്ന ദർഹി സർവകലാശാലയുമായി അഫിലിയേറ്റ് ചെയ്ത കോളേജിൽ നിന്നും ബി.എ പൂർത്തിയാക്കി.1971 ൽ കൽക്കത്ത സർവകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദവും പൂർത്തിയാക്കി.
അവലംബം
വർഗ്ഗം:ഒക്ടോബർ 17-ന് ജനിച്ചവർ
വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ വർഗ്ഗം:രാജ്യസഭാംഗങ്ങൾ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:കേരളത്തിന്റെ മരുമക്കൾ
ഉബുണ്ടു ഫൗണ്ടേഷൻ
കാനോനിക്കൽ ലിമിറ്റഡിന്റെ വാണിജ്യ പദ്ധതികളിൽ നിന്നും സ്വതന്ത്രമായി ഉബുണ്ടു ഓപ്പറേറ്റിംഗ് സിസ്റ്റം വികസിപ്പിക്കാൻ വേണ്ടി മാർക്ക് ഷട്ടിൽവർത്തും കാനോനിക്കൽ ലിമിറ്റഡും ചേർന്ന് സ്ഥാപിച്ച ദീർഘകാല ലാഭരഹിത സംഘടനയാണ് ഉബുണ്ടു ഫൗണ്ടേഷൻ. ഇതിന്റെ പ്രവർത്തന മൂലധനം ഷട്ടിൽവർത്ത് സംഭാവന ചെയ്ത ഒരു കോടി ഡോളറായിരുന്നു.
കാനോനിക്കൽ ലിമിറ്റഡിന്റെ സ്ഥാപകൻ കൂടിയായ മാർക്ക് ഷട്ടിൽവർത്ത് തന്നെയാണ് നിലവിലെ ഉപദേശ്യ കാര്യ സമിതി അധ്യക്ഷൻ. ഉബുണ്ടു സാമൂഹ്യസമിതിയിലേയും ഉബുണ്ടു സാങ്കേതികസമിതിയിലേയും തെരെഞ്ഞെടുക്കപ്പെട്ടവർ അംഗങ്ങളായും ഉപദേശ്യ കാര്യ സമിതിയിൽ ഉണ്ട്.
2008ഓടെ ഉബുണ്ടു സമൂഹത്തിൽ നിന്ന് ഉബുണ്ടു ഫൗണ്ടേഷനിലേക്ക് തൊഴിലാളികളെ എടുക്കും എന്ന് പ്രഖ്യാപിച്ചിരുന്നെങ്കിലും ഇത് വരെ പ്രവർത്തനങ്ങളൊന്നും നടന്നിട്ടില്ല. കാനോനിക്കൽ ഉബുണ്ടു നിർമ്മാണം നിർത്തുകയാണെങ്കിൽ ഉപയോഗിക്കാനുള്ള അടിയന്തര സാമ്പത്തിക സഹായമായാണ് ഉബുണ്ടു ഫൗണ്ടേഷനെ ഷട്ടിൽവർത്ത് വിശേഷിപ്പിച്ചത്.
പുറത്തേക്കുള്ള കണ്ണികൾ
വർഗ്ഗം:ഉബുണ്ടു
אובונטו (לינוקס)
അമരം (നക്ഷത്രരാശി)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ അമരം (Puppis). പ്രകാശമേറിയ നക്ഷത്രങ്ങളില്ലാത്തതിനാൽ തിരിച്ചറിയാൻ ബുദ്ധിമുട്ടായ ഒരു നക്ഷത്രരാശിയാണ്‌ ഇത്. ആകാശഗംഗ ഈ നക്ഷത്രരാശിയിലൂടെ കടന്നുപോകുന്നു.
ജ്യോതിശാസ്ത്രവസ്തുക്കൾ
thumb|200px|left|M46,M47 ഓപ്പൺ ക്ലസ്റ്ററുകൾ ആകാശഗംഗ കടന്നുപോകുന്നതിനാൽ ഈ നക്ഷത്രരാശിയിൽ ധാരാളം ഓപ്പൺ ക്ലസ്റ്ററുകളുണ്ട്. മെസ്സിയർ വസ്തുക്കളായ M46, M47, M93 എന്നിവ ഈ നക്ഷത്രരാശിയിലെ ഓപ്പൺ ക്ലസ്റ്ററുകളാണ്‌.
പുരാതന നക്ഷത്രരാശിയായ ആർഗോനേവിസ് (Argo Navis) വിഭജിക്കപ്പെട്ടാണ്‌ അമരം, ഓരായം (Carina), കപ്പൽ‌പായ (Vela) എന്ന ആധുനിക നക്ഷത്രരാശികൾ നിർമ്മിക്കപ്പെട്ടത്. ഇവയിൽ ഏറ്റവും വലുതാണ്‌ അമരം രാശി. എങ്കിലും ആർഗോനേവിസിലെ പ്രകാശമേറിയ നക്ഷത്രങ്ങൾ മറ്റു രാശികളിലായതിനാൽ ഈ രാശിയിൽ മുതലായ നക്ഷത്രങ്ങളില്ല എന്ന പ്രത്യേകതയുണ്ട്.
വർഗ്ഗം:നക്ഷത്രരാശികൾ
ഇറച്ചി
thumb|200px|മാട്ടിറച്ചി വരട്ടിയത്
ഇറച്ചിക്കോഴികൾ, ആടുമാടുകൾ, പന്നി, മുയൽ, താറാവ്, കാട, എമു തുടങ്ങിയ ജന്തുവർഗ്ഗങ്ങളെ ഭക്ഷ്യാവശ്യത്തിനുവേണ്ടി വ്യാവസായിക അടിസ്ഥാനത്തിലും വളർത്തുന്നുണ്ട്. ഇവ മാംസത്തിനുമാത്രമായി ഉതകുന്ന രീതിയിൽ പ്രത്യേകമായി വളർത്തുന്നു.
മാംസത്തിനെ ഓരോ മൃഗത്തിന്റേയും പേർ ചേർത്ത് (ഉദാ: പശുവിറച്ചി / പോത്തിറച്ചി / പന്നിയിറച്ചി) കൂടുതൽ കൃത്യമായി പറയാറുണ്ടു്. പോത്ത്, പശു തുടങ്ങിയ മൃഗങ്ങളുടെ ഇറച്ചിക്കു് പൊതുവായി മാട്ടിയിറച്ചി(beef ബീഫ്) എന്നു വിളിക്കുന്നു.
വെള്ള ഇറച്ചിയും ചുവന്ന ഇറച്ചിയും
ഭക്ഷ്യയോഗ്യമായ മാംസത്തെ കോശഘടനയുടെ വ്യത്യാസമനുസരിച്ച് വെള്ള ഇറച്ചി, ചുവന്ന ഇറച്ചി എന്നിങ്ങനെ തരം തിരിക്കാറുണ്ടു്. ചുവന്ന ഇറച്ചിയുടെ അമിതമായ ഉപയോഗം ആരോഗ്യത്തിനു് താരതമ്യേന ദോഷകരമാണെന്നു് ചൂണ്ടിക്കാണിക്കപ്പെട്ടിട്ടുണ്ട്.
പന്നിയിറച്ചി
ഇറച്ചിയ്ക്കു വേണ്ടി മാത്രമായി മനുഷ്യൻ ഏറ്റവും ആദ്യം വളർത്തിത്തുടങ്ങിയ മൃഗങ്ങളിൽ ഒന്നാണു് പന്നികൾ. ക്രി.മു. 5000 മുതൽ പന്നിവളർത്തൽ ആരംഭിച്ചിരുന്നതായി തെളിവുകളുണ്ടു്. ആഗോളതലത്തിൽ ഏറ്റവുമധികം ഭക്ഷിക്കപ്പെടുന്ന ഇറച്ചികളിൽ ഒന്നാണു് പന്നിമാംസം. പന്നിവർഗ്ഗത്തിൽ പെട്ട മൃഗങ്ങളുടെ ഇറച്ചി പല രാജ്യങ്ങളിലും ഒരു പ്രധാനപ്പെട്ട വിഭവമാണു്. ഉദാഹരണത്തിനു് ജർമ്മനിയിലെ ബവേറിയാ മേഖലയിലെ പരമ്പരാഗതഭക്ഷണങ്ങളിൽ വിശേഷപ്പെട്ടതായി കണക്കാക്കുന്ന ഒന്നാണു് പന്നിയുടെ കാൽമുട്ടിന്റെ ചുറ്റുമുള്ള അസ്ഥിയോടുകൂടിയ മാംസം. ഷ്വെയ്ൻഷാക്സ്, എയ്സ്ബെയ്ൻ തുടങ്ങിയ രൂപങ്ങളിൽ ഈ മാംസവിഭവം പ്രസിദ്ധമാണു്.
ഈസ്റ്റർ, വിഷുസംക്രാന്തി എന്നീ ആഘോഷക്കാലങ്ങളിൽ കേരളത്തിൽ പന്നിയിറച്ചി പല സമുദായങ്ങളിലും ഒരു ഭക്ഷ്യവിഭവമായി കണക്കാക്കുന്നു.
മതപരമായ വിശ്വാസങ്ങൾ
ചില സമുദായങ്ങളും വിശ്വാസസംഹിതകളും പ്രത്യേക വർഗ്ഗങ്ങളിൽ പെട്ട ഇറച്ചികളോ എല്ലാ വിധത്തിലുമുള്ള ഇറച്ചികളോ നിഷിദ്ധമായി കണക്കാക്കുന്നു. ഉദാഹരണത്തിനു് ചില ഹിന്ദു സമുദായങ്ങളിലെ അംഗങ്ങൾ പൊതുവേ മാംസാഹാരം മൊത്തം നിഷിദ്ധമായി കണക്കാക്കുന്നുണ്ടു്. ഇസ്ലാം വിശ്വാസികൾക്കു് പന്നി, പട്ടി, ഉരഗവർഗ്ഗങ്ങൾ എന്നിവ മതപരമായിത്തന്നെ നിഷിദ്ധമാണു്. ജൂതന്മാര്ക്കിടയിലും ചില ക്രിസ്ത്യൻ വിഭാഗങ്ങളിലും (മിക്ക പൗരസ്ത്യ ഓർത്തോഡോക്സ്, ഒറിയന്റൽ ഓര്ത്തോഡോക്സ് വിഭാഗങ്ങളും സെവന്ത്ഡേ എഡവേന്റിസ്റ്റുകളും) പന്നിമാംസം നിഷിദ്ധം തന്നെ.
ഇറച്ചി ഉപയോഗിച്ച് പാകം ചെയ്യുന്ന ഭക്ഷണവിഭവങ്ങൾ
ലോകത്തിന്റെ വിവിധഭാഗങ്ങളിൽ ഇറച്ചി വ്യത്യസ്തമായ രീതികളിൽ പാചകം ചെയ്തു് ഭക്ഷിക്കാറുണ്ടു്. കറിയായോ വരട്ടിയോ ബിരിയാണി,കട്‌ലറ്റ്, കബാബ് തുടങ്ങിയ വിവിധരൂപങ്ങളിലോ ഇറച്ചി ചേർത്ത് ഭക്ഷണം തയ്യാറാക്കുന്നതാണു് ഭാരതത്തിൽ പ്രചാരമുള്ള ശീലം. പിസ്സ, സോസേജ്, ഹാംബർഗർ, ഷവർമ്മ, സാൻഡ്‌വിച്ച് തുടങ്ങിയവയിലും ഇറച്ചി ഉൾപ്പെടുത്താറുണ്ടു്.
അവലംബം
വർഗ്ഗം:ഭക്ഷണപദാർത്ഥങ്ങൾ വർഗ്ഗം:ഇറച്ചി
ഇൻഗുറി നദി
പുറത്തേയ്ക്കുള്ള കണ്ണികൾ
വർഗ്ഗം:ജോർജ്ജിയയിലെ (രാജ്യം) നദികൾ
ഭൗതികരസതന്ത്രം
പദാർഥങ്ങളുടെ ആന്തരികഘടനയെപ്പറ്റിയും അവയുടെ സ്ഥിരതയെപ്പറ്റിയും അതിന്റെ കാരണങ്ങളെപ്പറ്റിയും പ്രതിപാദിക്കുന്ന രസതന്ത്രശാഖയാണ് ഭൗതികരസതന്ത്രം (physical chemistry). രസതന്ത്രത്തിന്റെ മൂന്ന് പ്രധാന ശാഖകളിലൊന്നാണിത്.
വർഗ്ഗം:രസതന്ത്രം വർഗ്ഗം:ഭൗതികരസതന്ത്രം
റോമാ (2018 ചലച്ചിത്രം)
2018ൽ അൽഫോൻസോ ക്യുറോൺ കഥ, എഡിറ്റിംഗ്, നിർമ്മാണം, സംവിധാനം എന്നിവ നിർവഹിച്ച ഒരു ചലച്ചിത്രമാണ് റോമാ. 1971,72 കാലഘട്ടത്തില മെക്സിക്കോ സിറ്റിയിലുള്ള കൊളോണിയ റോമായിലുള്ള ഒരു വീട്ടു ജോലിക്കാരിയുടെ കഥയാണ് ഈ ചിത്രം പറയുന്നത്. ചിത്രത്തിന് സാർവത്രിക അഭിനന്ദനം ലഭിച്ചു. ക്യുറോൺനിന്റെ തിരക്കഥ, നിർവ്വചനം, ഛായാഗ്രഹണം എന്നിവക്കും  അപർഷ്യിയോ, ദേ തരീവാ എന്നിവരുടെ  പ്രകടനങ്ങൾക്കും പ്രത്യേക പ്രശംസ ലഭിച്ചു. നെറ്റ്ഫ്ലിക്സ് ആണ് ചിത്രം റിലീസ് ചെയ്തത്. മികച്ച ചിത്രം, മികച്ച വിദേശ ചിത്രസംയോജനം, മികച്ച സംവിധായകൻ, മികച്ച നടി (അപർഷ്യിയോ), മികച്ച സഹനടി (ദേ തരീവാ) തുടങ്ങിയവയ്ക്ക് പത്ത് ഓസ്കാർ  നാമനിർദ്ദേശ പത്രികകൾ ലഭിച്ചിട്ടുണ്ട്.
അവലംബം
വർഗ്ഗം:2018-ലെ ചലച്ചിത്രങ്ങൾ
ജെയ്ൻ അലക്സാണ്ടർ
ജെയ്ൻ അലക്സാണ്ടർ (ജനനം: ഒക്ടോബർ 28, 1939) അമേരിക്കൻ എഴുത്തുകാരിയും നടിയും നാഷണൽ എൻ‌ഡോവ്‌മെന്റ് ഫോർ ആർട്ട്‌സിന്റെ മുൻ ഡയറക്ടറുമാണ്. ടോണി അവാർഡ് ജേതാവുകൂടിയായ അവർക്ക് രണ്ടുതവണ എമ്മി അവാർഡ് ലഭിച്ചിട്ടുണ്ട്.
1968 ൽ ദി ഗ്രേറ്റ് വൈറ്റ് ഹോപ്പ് എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിച്ച അലക്സാണ്ടർ 1969 ൽ ഒരു നാടകത്തിലെ മികച്ച നടിക്കുള്ള ടോണി അവാർഡ് നേടി. അവരുടെ മറ്റ് ബ്രോഡ്‌വേ പ്രശസ്തികളിൽ, 6 Rms റിവ് വു, (1972), ദി നൈറ്റ് ഓഫ് ദി ഇഗ്വാന (1988), ദി സിസ്റ്റേഴ്സ് റോസെൻ‌സ്വീഗ് (1993), ഹോണർ (1998) എന്നിവ ഉൾപ്പെടുന്നു. ആകെ ഏഴ് ടോണി അവാർഡ് നാമനിർദ്ദേശങ്ങൾ ലഭിച്ചിട്ടുള്ള അവർ 1994 ൽ അമേരിക്കൻ തിയറ്റർ ഹാൾ ഓഫ് ഫെയിമിൽ ഇടം നേടി.
1970 ൽ ദി ഗ്രേറ്റ് വൈറ്റ് ഹോപ്പിന്റെ ചലച്ചിത്രാവിഷ്ക്കരണത്തിൽ അഭിനയിച്ച അവർ ഇതിലെ അഭിനയത്തിന് നാല് അക്കാദമി അവാർഡ് നാമനിർദ്ദേശങ്ങളിൽ ആദ്യത്തേത് നേടി. അനന്തരമുള്ള ഓസ്കാർ നാമനിർദ്ദേശങ്ങളിൽ ഓൾ ദി പ്രസിഡൻറ്സ് മെൻ (1976), ക്രാമർ വേഴ്സസ് ക്രാമർ (1979), ടെസ്റ്റെമെന്റ് (1983) എന്നിവ ഉൾപ്പെടുന്നു. എട്ട് തവണ എമ്മി നാമനിർദ്ദേശം ലഭിച്ച എലീനർ ആന്റ് ഫ്രാങ്ക്ലിൻ (1976) എന്ന ടെലിവിഷൻ പരമ്പരയിൽ 18 മുതൽ 60 വരെ പ്രായമുള്ള വേഷങ്ങളിൽ എലീനർ റൂസ്‌വെൽറ്റ് എന്ന കഥാപാത്രത്തെ അവതരിപ്പിച്ചതിന് ആദ്യ നോമിനേഷൻ ലഭിച്ചു. പ്ലേയിംഗ് ഫോർ ടൈം (1980), വാം സ്പ്രിംഗ്സ് (2005) എന്നിവയ്ക്ക് ഒരു മിനിസീരീസ് അല്ലെങ്കിൽ മൂവിയിലെ മികച്ച സഹനടിക്കുള്ള രണ്ട് എമ്മി അവാർഡുകൾ നേടി.
ആദ്യകാലം
അഭിനയരംഗത്തേയ്ക്കു പ്രവേശിക്കുന്നതിനു മുമ്പ് കോളേജിൽ പോകാനുള്ള പിതാവിനെ പ്രോത്സാഹനത്തിൽ ജെയ്ൻ അലക്സാണ്ടർ ന്യൂയോർക്കിലെ ബ്രോങ്ക്സ്വില്ലിലുള്ള സാറാ ലോറൻസ് കോളേജിൽ ചേരുകയും അവിടെ നാടകവേദിയിൽ ശ്രദ്ധ കേന്ദ്രീകരിക്കുകയും, മാത്രമല്ല കമ്പ്യൂട്ടർ പ്രോഗ്രാമിംഗിൽ ശ്രദ്ധിച്ചുകൊണ്ട് ഗണിതശാസ്ത്രവും പഠിച്ചു. സാറാ ലോറൻസ് കോളജിലായിരിക്കുമ്പോൾ, സിക്കിമിലെ ക്വീൻ കൺസർട്ടായി മാറിയ ഹോപ്പ് കുക്കുമായി അവർ ഒരു അപ്പാർട്ട്മെന്റ് പങ്കിട്ടിരുന്നു. അലക്സാണ്ടർ തന്റെ ആദ്യവർഷം സ്കോട്ട്ലൻഡിലെ എഡിൻബർഗ് സർവകലാശാലയിൽ പഠനം നടത്തുകയും അവിടെ എഡിൻബർഗ് യൂണിവേഴ്സിറ്റി ഡ്രമാറ്റിക് സൊസൈറ്റിയിൽ പങ്കെടുക്കുകയും ചെയ്തു. ഇത് അഭിനയം തുടരാനുള്ള അവളുടെ ദൃഢനിശ്ചയത്തെ ഉറപ്പിച്ചു.
ഔദ്യോഗികജീവിതം
1967 ൽ വാഷിംഗ്ടൺ ഡിസിയിലെ അരീന സ്റ്റേജിൽ ഹോവാർഡ് സാക്ലറുടെ ദി ഗ്രേറ്റ് വൈറ്റ് ഹോപ്പ് എന്ന നാടകത്തിന്റെ യഥാർത്ഥ നിർമ്മാണത്തിൽ എലനോർ ബാക്ക്മാൻ എന്ന കഥാപാത്രമായി അഭിനയിച്ചത് അലക്സാണ്ടറിന് അഭിനയജീവിതത്തിലെ ഒരു വഴിത്തിരിവായി മാറി. തന്റെ സഹനടനായ ജെയിംസ് ഏൾ ജോൺസിനെപ്പോലെ, ബ്രോഡ്‌വേയിലും (1968) ഇതേ വേഷം അഭിനയിക്കുകയും ടോണി അവാർഡ് നേടിയതോടൊപ്പം ഇതിന്റെ ചലച്ചിത്ര പതിപ്പിലൂടെ (1970) ഓസ്കാർ നാമനിർദ്ദേശം നേടുകയും ചെയ്തു. ഓസ്കാർ നാമനിർദ്ദേശങ്ങൾ നേടിയ ഓൾ ദി പ്രസിഡൻറ്സ് മെൻ (1976), ക്രാമർ വേഴ്സസ് ക്രാമർ (1979), ടെസ്റ്റെമെന്റ് (1983) എന്നിവയും ബ്രൂബക്കർ (1980), ദി സിഡർ ഹൌസ് റൂൾസ് (1999) എന്നിവയും പ്രശസ്ത അമേരിക്കൻ ഛായാഗ്രഹകയായിരുന്ന ഡിയാൻ അർബസിന്റെ മാതാവ് ഗെർ‌ട്രൂഡ് നെമെറോവായി വേഷമിട്ടതും നിക്കോൾ കിഡ്മാനോടൊപ്പം അഭിനയിച്ചതുമായ ഫർ (2006) എന്നിവയുമാണ് ജെയ്ൻ അലക്സാണ്ടറുടെ അധികമായുള്ള ചലച്ചിത്ര അംഗീകാരങ്ങൾ.
സ്വകാര്യജീവിതം
അലക്സാണ്ടർ തന്റെ ആദ്യ ഭർത്താവ് റോബർട്ട് അലക്സാണ്ടറിനെ 1960 കളുടെ തുടക്കത്തിൽ ന്യൂയോർക്ക് നഗരത്തിൽ ഇരുവരും അഭിനയജീവിതം പിന്തുടരുന്നതിനിടെ കണ്ടുമുട്ടി. 1964 ൽ അവർക്ക് ജെയ്സ് അലക്സാണ്ടർ എന്ന മകൻ ജനിക്കുകയും, ഒരു ദശാബ്ദത്തിനുശേഷം ദമ്പതികൾ വിവാഹമോചനം നേടുകയും ചെയ്തു. നിർമ്മാതാവും സംവിധായകനുമായ എഡ്വിൻ ഷെറിനെ വാഷിംഗ്ടൺ ഡിസിയിൽവച്ച് കണ്ടുമുട്ടിയ സമയത്ത് ജെയ്ൻ അലക്സാണ്ടർ വിവിധ പ്രാദേശിക തീയറ്ററുകളുടെ നാടകങ്ങളിൽ പതിവായി അഭിനയിക്കുകയും എഡ്വിൻ ഷെറിൻ അവിടെ അരീന സ്റ്റേജിൽ ആർട്ടിസ്റ്റിക് ഡയറക്ടറായി ജോലിയിലേർപ്പെടുകയും ചെയ്തിരുന്നു. നാടകത്തിന്റെ ബ്രോഡ്‌വേ അരങ്ങേറ്റത്തിന് മുമ്പ് അരീന സ്റ്റേജിൽ ഷെറിൻ സംവിധാനം ചെയ്ത ദി ഗ്രേറ്റ് വൈറ്റ് ഹോപ്പ് എന്ന യഥാർത്ഥ നാടകത്തിൽ അലക്സാണ്ടർ അഭിനയിച്ചിരുന്നു. ഇതിനകം അവരുടെ പങ്കാളികളിൽ നിന്ന് വിവാഹമോചനം നേടിയിരുന്ന ഇരുവരും നല്ല സുഹൃത്തുക്കളായിത്തീരുകയും പ്രണയം 1975 ൽ വിവാഹത്തിലേയ്ക്കു നയിക്കുകയും ചെയ്തു. രണ്ടുപേർക്കുമായി അലക്സാണ്ടറുടെ മകൻ ജെയ്സ്, ഷെറിന്റെ മൂന്ന് ആൺമക്കളായ ടോണി, ജെഫ്രി, ജോൺ എന്നിങ്ങനെ നാല് മക്കളുണ്ട്. എഡ്വിൻ ഷെറിൻ തന്റെ 87 ആം വയസ്സിൽ 2017 മെയ് 4 ന് അന്തരിച്ചു.
പുറംകണ്ണികൾ
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1939-ൽ ജനിച്ചവർ
സമമിതീയഗ്രൂപ്പ്
ഒരു പരിബദ്ധഗണത്തിലെ അംഗങ്ങളുടെ എല്ലാ ക്രമചയങ്ങളുടെയും ഗ്രൂപ്പാണ് സമമിതീയഗ്രൂപ്പ് (symmetric group). ക്രമചയമിശ്രണം (composition of permutations) ആണ് ഈ ഗ്രൂപ്പിലെ ദ്വയാങ്കസംക്രിയ. n അംഗങ്ങളുടെ ക്രമചയങ്ങളുടെ സമമിതീയഗ്രൂപ്പിനെ S_n എന്ന ചിഹ്നം കൊണ്ട് സൂചിപ്പിക്കുന്നു. n വസ്തുക്കളുടെ ക്രമചയങ്ങളുടെ എണ്ണം n! ആയതിനാൽ ഈ ഗ്രൂപ്പിലെ അംഗങ്ങളുടെ എണ്ണവും n! തന്നെ.
അവലംബം
വർഗ്ഗം:ഗ്രൂപ്പുകൾ
കെ.എം. രാഘവൻ നമ്പ്യാർ
ഒരു മലയാള നാടകകൃത്തും, നടനും, സംവിധായകനുമാണ് '''കെ.എം. രാഘവൻ നമ്പ്യാർ'''. സംസ്ഥാന അടിസ്ഥാനത്തിലുള്ള പല അമേച്വർ നാടക മത്സരങ്ങളിലും നാടകകൃത്ത്, നടൻ, സംവിധായകൻ എന്നിവർക്കുള്ള സമ്മാനങ്ങൾ പലതവണ നേടിയിട്ടുണ്ട്. കേരള സംഗീതനാടക അക്കാദമി അവാർഡും കേരള സാഹിത്യ അക്കാദമി അവാർഡും, അബുദാബി ശക്തി അവാർഡും, ചെറുകാഡ് അവാർഡും അടക്കം പല അവാർഡുകളും ലഭിച്ചിട്ടുണ്ട്.
സ്കൂൾ ഏകാംഗങ്ങൾ, ദശാപുഷ്പം, 5 ഏകാംഗങ്ങൾ, ചിനാകുഞ്ഞുങ്ങൾ, എന്നീ ഏകംഗ സമാഹാരങ്ങളിൽ ഏതാണ്ട് 30 ഓളം ഏകാംഗങ്ങൾ ഉൾക്കൊള്ളിച്ചിട്ടുണ്ട്. ഇവയെല്ലാം സ്കൂൾ, കോളേജ് തലങ്ങളിൽ കലോത്സവങ്ങളിൽ സമ്മാനം നേടിയവയാണു്. ഇവയ്ക്ക് പുറമെ 40 ഓളം റേഡിയോ നാടകങ്ങൾ എഴുതിയിട്ടുണ്ട്. ആകാശവാണിയിലെ നാടക നടനമാൺ 1964 ൽ ആകാശവാണി നടത്തിയ ദേശഭക്തിഗാന മത്സരത്തിൽ രണ്ടാം സ്ഥാനം നേടി. 1985 ൽ ഇന്ത്യൻ പനോരമയിലേക്ക് തെരഞ്ഞെടുക്കപ്പെട്ട കിളിപ്പാട്ട് എന്ന സിനിമയുടെ കഥ, സംഭാഷണം, ഗാനങ്ങൾ, എന്നിവ രചിച്ചു. തിരുവനന്തപുരം ദൂരദർശനിൽ “ഒരു പൂവിടരുന്നു“ എന്ന ഒരു സീരിയലിനു വേണ്ടി തിരക്കഥ രചിച്ചു. യുനെസ്`ക്കൊവിന്റെ സഹായത്തോട് കൂടി നിർമ്മിച്ച സീരിയലാണിത്.
“രാജസൂയം“ കാലിക്കറ്റ് യൂണിവേഴ്സിറ്റിയിലും “സഞ്ജീവനി“ മഹത്മാഗന്ധി യൂണിവേഴ്സിറ്റിയിലും പാഠപുസ്തകമായിട്ടുണ്ട്.
കേരള സംഗീതനാടക അക്കാഡമി എക്സിക്യൂട്ടീവിൽ 3 തവണ അംഗമായിട്ടുണ്ട്. സംഗീതനാടക അക്കാഡമിയുടെ വൈസ് ചെയർമാനാണ്. ഇതിന് പുറമെ കേരള സാഹിത്യ അക്കാദമി ജനറൽ കൌൺസിലിൽ 2 തവണ അംഗമായിട്ടുണ്ട്. കൂടാതെ സർക്കാർ നിശ്ചയിക്കുന്ന നാടക സംബന്ധമായ പല ജൂറി കമ്മറ്റികളിലും അംഗമായിട്ടുണ്ട്.
എഴുതിയ നാടകങ്ങൾ
എന്നിങ്ങനെ 60-തിലധികം നാടകങ്ങൾ രചിച്ചിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ചെറുകാട് അവാർഡ് ജേതാക്കൾ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ബർസെറ സിമാരുബ
ഗംബോ-ലിംബോ, കോപ്പർവുഡ്, ചാക്ക, ടർപേന്റൈൻ ട്രീ എന്നറിയപ്പെടുന്ന ബർസെറ സിമാരുബ, ബർസറേസീ കുടുംബത്തിലെ ഒരു വൃക്ഷ ഇനമാണ്. അമേരിക്കയിലെ ഉഷ്ണമേഖലാ പ്രദേശങ്ങളിൽ നിന്ന് തെക്കൻ ഫ്ലോറിഡ മുതൽ മെക്സിക്കോ വരെയും കരീബിയൻ മുതൽ ബ്രസീൽ, ജിനോടെഗ, വെനിസ്വേല വരെയും ഈ സസ്യം കാണപ്പെടുന്നു.
അവലംബം
വർഗ്ഗം:മെക്സിക്കോയിലെ സസ്യജാലം വർഗ്ഗം:തെക്കുകിഴക്കൻ യുണൈറ്റഡ് സ്റ്റേറ്റ്സിലെ മരങ്ങൾ വർഗ്ഗം:ഫ്ലോറിഡയിലെ സസ്യജാലം വർഗ്ഗം:ബർസറേസീ
നിം (പ്രോഗ്രാമിങ് ഭാഷ)
നിം (മുൻ നാമം നിംറോഡ് എന്നായിരുന്നു), ആൻഡ്രീയാസ് റംബ്ഫ് രൂപകൽപ്പന ചെയ്ത് വികസിപ്പിച്ചെടുത്ത ഒരു മൾട്ടിപാരഡിഗം, ഇംപെറേറ്റീവ് കംപൈൽ ചെയ്ത പ്രോഗ്രാമിങ് ഭാഷയാണ്. അത് "കാര്യക്ഷമവും, ആവിഷ്‌കരണസമർത്ഥവും, വിശിഷ്ടവുമാണ്" മെറ്റാപ്രോഗ്രാമിംഗ്, ഫങ്ഷണൽ, സന്ദേശം കൈമാറ്റം, പ്രോസീജറൽ, ഒബ്ജക്റ്റ് ഓറിയെന്റഡ് പ്രോഗ്രാമിങ് ശൈലികൾ എന്നിവയെ പിന്തുണയ്ക്കുന്നു കംപൈൽ സമയ കോഡ് ഉൽപാദിപ്പിക്കൽ(compile time code generation), ബീജഗണിതത്തിലെ ആവിഷ്‌ക്കാരരീതിയിലുള്ള ഡാറ്റ തരങ്ങൾ (algebraic data types), സി യ്ക്കുള്ള ഒരു ഫോറിൻ ഫംഗ്ഷൻ ഇന്റർഫേസ് (FFI), ജാവാസ്ക്രിപ്റ്റ്, സി, സി ++ എന്നിവയിൽ കമ്പൈൽ ചെയ്യുന്നതു പോലുള്ള ധാരാളം സവിശേഷതകൾ നൽകിയിരിക്കുന്നു.
വിവരണം
നിം എന്നത് സ്റ്റാറ്റിസ്റ്റിക്കലി ടൈപ്പ് ചെയ്തത് ആണ്. ഇത് കംപൈൽ സമയ മെറ്റാപ്രോഗ്രാമിങ് സവിശേഷതകൾ പിന്തുണയ്ക്കുന്നു, വാക്യഘടനാ മാക്രോകൾ, ടേം റീറൈറ്റിംഗ് മാക്രോസ് എന്നിവ പോലുള്ളവ. നിശ്ചിത കാലാവധിയുള്ള റീറൈറ്റിംഗ് മാക്രോകൾ പൊതു ഡാറ്റാ സ്ട്രക്ച്ചറുകളുടെ ലൈബ്രറി നടപ്പിലാക്കൽ സജ്ജമാക്കുന്നു, കാര്യക്ഷമതയോടെ ബിഗ്നമും(bignum) മെട്രിക്സും നടപ്പിലാക്കുന്നു, മാത്രമല്ല സ്വതേയുള്ള ഭാഷാ സൗകര്യങ്ങളും. ഇറ്ററേറ്ററുകളെ (Iterators) പിന്തുണയ്ക്കുന്നു, ഫങ്ഷനുകൾക്ക് കഴിയുന്ന ഭാഷയിലുള്ള ഫസ്റ്റ് ക്ലാസ് എന്റിറ്റീസ് ആയി ഉപയോഗിക്കാം, ഈ സവിശേഷതകൾ ഫങ്ഷണൽ പ്രോഗ്രാമിങ് ഉപയോഗിക്കാൻ അനുവദിക്കുന്നു. ഒബ്ജക്റ്റ് ഓറിയെന്റഡ് പ്രോഗ്രാമിംഗിന് ഇൻഹെറിറ്റൻസും ഒന്നിലധികം ഡിസ്ചച്ച് പിന്തുണയും നൽകുന്നു. ഫങ്ഷനുകൾ ജനറിക് ആയിരിക്കാം, കൂടാതെ ഓവർലോഡഡ് ആകാം, ജനറിക്സ് കൂടുതൽ ടൈപ്പ് ക്ലാസുകളുടെ പിന്തുണയാൽ കൂടുതൽ മെച്ചപ്പെടുത്താം. ഓപ്പറേറ്റർ ഓവർലോഡിംഗും പിന്തുണയ്ക്കുന്നു. നിമ്മിൽ സൈക്കിൾ ഡിറ്റക്ഷൻ ഉപയോഗിച്ച് കാലതാമസമുള്ള അവലംബങ്ങളെ എണ്ണുന്നതിനെ അടിസ്ഥാനമാക്കി ട്യൂൺ ചെയ്യാവുന്ന സ്വയമേയുള്ള ഗാർബേജ് ശേഖരം ഉൾപ്പെടുന്നു. 2014-ൽ ആൻഡ്രൂ ബൻസ്റ്റാക്ക് (ഡോ. ഡോബ്സ് ജേണലിന്റെ എഡിറ്റർ ഇൻ ചീഫ്) പറയുന്നു "നിംറോഡ്[മുൻനാമം]... പാസ്കലിലെ ഒരു യഥാർത്ഥ ഡിസൈൻ അവതരിപ്പിക്കുന്നു, പൈത്തൺ, സി-കോഡ് അല്ലെങ്കിൽ ജാവാസ്ക്രിപ്റ്റ് കമ്പൈൽ ചെയ്യുന്നു. നിം സി++ പതിപ്പിലേക്കും കംപൈൽ ചെയ്യപ്പെടുന്നു.
ചരിത്രം
നിമ്മിന്റെ ആദ്യകാല സമാരംഭം 2005 ൽ ആൻഡ്രിയാസ് റംബ്ഫ് ആരംഭിച്ചു. ഫ്രീ പാസ്കൽ കംപൈലർ ഉപയോഗിച്ചുകൊണ്ട് പാസ്കസിൽ നിം കംപൈലറിന്റെ ആദ്യ പതിപ്പ് എഴുതി. 2008 ൽ നിമ്മിൽ എഴുതിയ ഒരു കമ്പൈലർ പതിപ്പ് പുറത്തിറങ്ങി. കംപൈലർ സ്വതന്ത്രവും ഓപ്പൺ സോഴ്സ് സോഫ്റ്റ്വെയറാണ്, ആൻഡ്രീയാസ് റബ്ഫിനോട് ചേർന്ന് പ്രവർത്തിക്കുന്ന ഒരു കൂട്ടം സന്നദ്ധപ്രവർത്തകരാണ് ഇത് വികസിപ്പിച്ചുകൊണ്ടിരിയ്ക്കുന്നത്. 'നിംറോഡിൽ' നിന്ന് 'നിമ്മി' ലേക്ക് ഭാഷ ഔദ്യോഗികമായി പുനർനാമകരണം ചെയ്യപ്പെട്ടു. 2014 ഡിസംബറിൽ പതിപ്പ് 0.10.2 പതിപ്പ് പുറത്തിറങ്ങി.
ഭാഷാ രൂപകല്പന
പൈത്തണിനു സമാനമാണ് നിമ്മിന്റെ വാക്യഘടന. വിശദമായി, ഇത് എതൊക്കെയാണ്സ്വാധീനിച്ചത് എന്നത് താഴെ കൊടുക്കുന്നു: